# Guida de l'Usuario d'o NVDA 2017.3

## Indiz

- 1. Introducción
  - 1.1. Caracteristicas chenerals
  - 1.2. Internacionalización
  - 1.3. Suporte de Sintesi de Voz
  - 1.4. Suporte Braille
  - 1.5. Licencia y drrietos d'autor
- 2. Requerimientos d'o Sistema
- 3. Obtenendo y Instalando lo NVDA
  - 3.1. Restriccions d'a Copia Portable y Temporal
  - 3.2. Instalando lo NVDA
    - 3.2.1. Encetar en l'Autentificación de Windows
    - 3.2.2. Creyar Alcorces d'o Escritorio (ctrl+alt+n)
    - 3.2.3. Copiar a Configuración Portable de l'Actual Cuenta d'Usuario
  - 3.3. Creyando una Copia Portable
- 4. Prencipiando con o NVDA
  - 4.1. Lanzando lo NVDA
  - 4.2. Sobre as Ordens de teclau d'o NVDA
    - 4.2.1. A Tecla Modificadera d'o NVDA
    - 4.2.2. Distribucions de Teclau
  - 4.3. Cenyos tactils d'o NVDA
    - 4.3.1. Explorando a Pantalla
    - 4.3.2. Cenyos Tactils
    - 4.3.3. Modos Tactils
  - 4.4. Modo d'Aduya de Dentrada
  - 4.5. O Menú NVDA
  - 4.6. Ordens Basicas d'o NVDA
  - 4.7. Anunciando Información d'o Sistema
- 5. Navegando con o NVDA
  - 5.1. Obchectos
  - 5.2. Navegando con o Foco d'o Sistema
  - 5.3. Navegando con o Cursor d'o Sistema
  - 5.4. Navegación d'Obchectos
  - 5.5. Revisando Texto
  - 5.6. Modos de Revisión
    - 5.6.1. Revisión d'Obchectos
    - 5.6.2. Revisión de Documentos
    - 5.6.3. Revisión de Pantalla
  - 5.7. Navegando con o churi
- 6. Modo de navegación
  - 6.1. Navegación con una sola letra
  - 6.2. A Lista d'Elementos
  - 6.3. Obchectos Integraus
- 7. Leyer o conteniu Matematico
  - 7.1. Navegación interactiva
- 8. Braille
  - 8.1. Abreviaduras braille de tipo de control, estau y puntos de referencia
  - 8.2. Dentrada Braille
- 9. Reconoixencia de Contenius
  - 9.1. OCR d'o Windows 10
- 10. Caracteristicas Especificas pa aplicacións
  - 10.1. Microsoft Word
    - 10.1.1. Lectura automatica de capiters de columna y ringlera
    - 10.1.2. Modo de navegación en o Microsoft Word
    - 10.1.3. Anunciau de Comentarios
  - 10.2. Microsoft Excel
    - 10.2.1. Lectura automatica de capiters de columna y ringlera
    - 10.2.2. A lista d'elementos
    - 10.2.3. Anunciau de Comentarios
    - 10.2.4. Leyer as celdas protechidas
    - 10.2.5. Campos de formulario
  - 10.3. Microsoft PowerPoint
  - 10.4. foobar2000
  - 10.5. Miranda IM
  - 10.6. Poedit
  - 10.7. Skype
  - 10.8. Kindle pa PC
    - 10.8.1. Selección de texto
    - 10.8.2. Notas d'Usuario
- 11. Configurando lo NVDA
  - 11.1. Preferencias
    - 11.1.1. Opcions Chenerals (NVDA+control+g)
    - 11.1.2. Selección de sintetizador (NVDA+control+s)
    - 11.1.3. Opcions de Voz (NVDA+control+v)
    - 11.1.4. Grupo d'Opcions de Sintetizador
    - 11.1.5. Opcions de Braille
    - 11.1.6. Opcions de Teclau (NVDA+control+k)
    - 11.1.7. Opcions d'o churi (NVDA+control+m)
    - 11.1.8. Opcions de Cursor de Revisión
    - 11.1.9. Opcions de Presentación d'Obchectos (NVDA+control+u)
    - 11.1.10. Opcions de redacción de Dentrada
    - 11.1.11. Opcions d'o modo de navegación (NVDA+control+b)
    - 11.1.12. Formatiau de Documentos (NVDA+control+d)
    - 11.1.13. Opcions de l'OCR d'o Windows 10
    - 11.1.14. Diccionarios d'a Fabla
    - 11.1.15. Pronuncia de Puntuación y simbolos
    - 11.1.16. Cenyos de Dentrada
  - 11.2. Alzando y Recargando a configuración
  - 11.3. Perfils de Configuración
    - 11.3.1. Maneyo Basico
    - 11.3.2. Creyando un Perfil
    - 11.3.3. Enchegau Manual
    - 11.3.4. Disparadors
    - 11.3.5. Editando un Perfil
    - 11.3.6. Desenchegar Temporalment os Disparadors
  - 11.4. Ubicación d'os Fichers de Configuración
- 12. Ferramientas Extra
  - 12.1. Visor d'o rechistro
  - 12.2. Visor d'a Voz
  - 12.3. Administrador de Complementos
  - 12.4. Consola de Python
  - 12.5. Recargar os plugins
- 13. Sintetizadors de Voz Suportaus
  - 13.1. eSpeak NG
  - 13.2. Microsoft Speech API versión 4 (SAPI 4)
  - 13.3. Microsoft Speech API versión 5 (SAPI 5)
  - 13.4. Microsoft Speech Platform
  - 13.5. Voces Windows OneCore
  - 13.6. Audiologic Tts3
  - 13.7. Nuance Vocalizer t'o NVDA
- 14. Linias Braille Suportadas
  - 14.1. Series d'a Freedom Scientific Focus/PAC Mate
  - 14.2. Optelec ALVA BC640/680
  - 14.3. Linias Handy Tech
  - 14.4. MDV Lilli
  - 14.5. Linias braille Baum/Humanware/APH/Orbit
  - 14.6. hedo ProfiLine USB
  - 14.7. hedo MobilLine USB
  - 14.8. HumanWare Brailliant Series BI/B
  - 14.9. Series d'a HIMS Braille Sense/Braille EDGE/Smart Beetle
  - 14.10. HIMS SyncBraille
  - 14.11. Linias Braille Seika
  - 14.12. Modelos mas recients de Papenmeier BRAILLEX
  - 14.13. Modelos Antigos de Papenmeier Braille BRAILLEX
  - 14.14. HumanWare BrailleNote
  - 14.15. EcoBraille
  - 14.16. SuperBraille
  - 14.17. BRLTTY
- 15. Temas Abanzaus
  - 15.1. Opcions d'a linia de comandos
  - 15.2. Parametros d'o Sistema
- 16. Información Adicional

## 1. Introducción

Bienveniu/bienvenida en o NVDA!

O NonVisual Desktop Access (NVDA) ye un lector de pantalla libre y de codigo ubierto t'o Sistema Operativo Microsoft Windows. Furnindo retroalimentación a traviés de voz sintetica y Braille, posibilita a la chent ciega u deficient visual accedir a ordinadors executando lo Windows por un coste no mayor a lo d'una persona vident. O NVDA ye desembolicau por NV Access, con colaboracions d'a comunidat.

### 1.1. Caracteristicas chenerals

O NVDA permite a personas ciegas y deficients visuals accedir y interactuar con o Sistema Operativo Windows y muitas aplicacions de tercers.

Lo mas resinyable inclui:

- Suporte pa aplicacions populars incluindo navegadors web, clients de correu, programas de chat en internet y suites d'usina
- Sintetizador de voz integrau que suporta sobre 80 idiomas
- Anunciau de formato de texto do siga disponible tal como nombre y grandaria d'a fuent, estilo y errors d'ortografía
- Anunciau automatico de texto baixo lo churi y indicación opcional audible d'a posición d'o churi
- Suporte pa muitas linias de braille dinamico incluindo a dentrada de braille computerizau pa linias braille que tiengan un teclau braille
- Capacidat pa executar-se de raso dende una memoria USB u atros meyos portables sin a necesidat d'instalación
- Instalador parlant facil d'emplegar
- Traduciu en 50 idiomas
- Suporte pa Sistemas Operativos Windows modernos incluindo as variants de 32 y 64 bits
- Capacidat pa executar-se en as finestras d'autentificación de Windows y atras pantallas seguras
- Suporte pa interficies comunas d'accesibilidat tals como o Microsoft Active Accessibility, o Java Access Bridge, l'IAccessible2 y l'UI Automation
- Suporte pa o simbolo d'o sistema d'o Windows y as aplicacions de consola

### 1.2. Internacionalización

Ye important que qualsiquier persona en o mundo, sin importar qué idioma charre, tienga igual acceso a la tecnolochía. Actualment o NVDA ye estau traduciu en 50 idiomas amás de l'idioma anglés incluindo: Afrikaans, albanés, amárico, arabe, aragonés, portugués brasilenyo, bulgaro, catalán, crovata, checo, danés, holandés, farsi, finlandés, francés, gallego, griego, Cheorchiano, alemán, hebreu, hindi, hungaro, islandés, irlandés, italián , chaponés, coreán, lituánn, nepalí, noruego, polaco, portugués, panyabí, rumano, ruso, serbio, eslovaco, esloveno, espanyol, espanyol de colombia, sueco, tamil, tailandés, chino tradicional y simplificau, turco, ucrainés, virmán y vietnamita.

### 1.3. Suporte de Sintesi de Voz

Amás de furnir os suyos mensaches y interficie en quantos idiomas, o NVDA tamién puet posibilitar a l'usuario pa leyer contenius en qualsiquier idioma, malas que tiengan un sintetizador de voz que pueda charrar ixe idioma en particular.

O NVDA ye equipau con eSpeak NG, un sintetizador de voz multilingüe, libre, de codigo ubierto.

Se puet trobar información sobre atros sintetizadors de voz que suporta lo NVDA en a sección Sintetizadors de Voz suportaus.

### 1.4. Suporte Braille

Pa usuarios que poseigan una linia de braille dinamico, o NVDA puet amostrar a suya información en braille. Tamién se suporta tanto a dentrada de braille no contraito como contraito a traviés d'un teclau braille. Por favor mira-te a sección Linias Braille Suportadas pa información sobre as linias braille suportadas.

O NVDA suporta codigos braille pa muitos idiomas, incluindo codigos braille contraito, no contraito y computerizau.

### 1.5. Licencia y drrietos d'autor

O NVDA ye copyright 2006-2017 por os colaboradors d'o NVDA.

O NVDA ye cubierto por a GNU General Public License (Versión 2). Yes libre pa compartir u modificar iste programa de qualsiquier traza que quieras encara que has de distribuir a licencia de conchunta con o programa, y fer tot o codigo fuent disponible a qui lo quiera. Ixo s'aplica a l'orichinal y a las copias modificadas d'o programa, mas qualsiquier software que utilice codigo preso dende iste programa. Pa mas detalles, puetz veyer a licencia completa.

## 2. Requerimientos d'o Sistema

- Sistemas Operativos: todas as edicions de 32 y 64 bits d'o Windows XP, Windows Vista, Windows 7, Windows 8, Windows 8.1 y Windows 10 (incluindo os sistemas operativos servidors).
- Pa o Windows XP de 32 bits, o NVDA requier o Service Pack 2 u superior.
- Pa o Windows Server 2003, o NVDA requier o Service Pack 1 u superior.
- Pa o Windows Vista, o NVDA requier o Service Pack 2 y l'actualización KB2763674. Totz dos habrían d'instalar-sen si todas as actualizacions disponibles se aplicoron a traviés d'o Windows Update.
- Memoria: 256 mb u mas de RAM
- Velocidat de Procesador: 1.0 ghz u superior
- Aproximadament 90 MB d'espacio d'almagazenamiento.

## 3. Obtenendo y Instalando lo NVDA

Si agún no tiens una copia d'o NVDA, puetz descargar-la de www.nvaccess.org.

Ve t'a sección download y trobarás un vinclo pa descargar a zaguera versión d'o NVDA.

En executar o fichero que has descargau prencipiará una copia temporal d'o NVDA. Allora te se preguntará si quiers instalar o NVDA, creyar una copia portable, u nomás continar emplegando a copia temporal.

Si planeyas emplegar siempre NVDA en iste ordinador, trigarás instalar o NVDA. A lo instalar NVDA permitirás funcionalidat adicional tal como tener-lo encetau automaticament dimpués d'autentificar-te, que siga capaz de leyer as pantallas d'autentificación de Windows y as pantallas seguras (coseta que las copias portables y temporals no pueden fer), y a creyación d'os alcorces d'o menú Encieto y d'o Escritorio. A copia instalable tamién ye capable de creyar una copia portable por si mesma en qualsiquier momento.

Si quiers tener o NVDA con tu en un lapiz USB u unatro meyo portatil, allora habrías a trigar creyar una copia portable. A copia portable tamién tien a capacidat d'instalar-se en qualsiquier ordinador en una con posterioridat. Manimenos, si deseyas copiar o NVDA en un meyo de nomás lectura tal como un CD, solament habrías de copiar o paquet descargau. Executar a versión portable dreitament dende meyos de nomás lectura no ye suportau por agora.

Emplegar a copia temporal d'o NVDA ye tamién una opción, p. eix.: con propositos de contrimostración, ya que encetar o NVDA d'iste modo cada vez puet plegar a estar muit incomodo.

### 3.1. Restriccions d'a Copia Portable y Temporal

Amás d'a incapacidat d'encetar-se automaticament entre y/u dimpués de l'autentificación, as copias portable y temporal d'o NVDA tamién tienen as siguients restriccions:

- A incapacidat pa interactuar con as aplicacions que s'executen con privilechios d'administrador, a lo menos que, profés, o mesmo NVDA tamién siga estau executau con istos privilechios (no ye recomendable).
- A incapacidat de leyer as pantallas d'o Control de Cuentas d'Usuario (UAC) quan tracte d'encetar una aplicación con privilechios d'administrador.
- Windows 8 y superiors: a incapacidat pa suportar a dentrada dende una pantalla tactil.
- Windows 8 y superior: L'achiquida d'audio no ye suportada.
- Windows 8 y superiors: a incapacidat d'amanir caracteristicas tals como lo modo de navegación y verbalización de caracters en escribir en aplicacions d'o Windows Store.

### 3.2. Instalando lo NVDA

Si t'instalas o NVDA dreitament dende o paquet descargau d'o NVDA, preta o botón Instalar o NVDA. Si ya has zarrau iste dialogo, u quiers instalar-lo dende una copia portable, por favor triga l'elemento de menú Instalar o NVDA que se troba baixo Ferramientas en o menú NVDA.

O dialogo d'instalación que amaneix confirmará si quiers instalar o NVDA, y tamién te dirá si ista instalación esviellará una instalación anterior. en Pretar o botón Continar prencipiará a Instalación d'o NVDA. Bi ha tamién qualques opcions en iste dialogo que s'explican mas abaixo. Una vez s'haiga completau a instalación, amaneixerá un mensache decindo-te que ye estada satisfactoria. En pretar Acceptar en iste punto se reiniciará la copia nueva instalada d'o NVDA.

#### 3.2.1. Encetar en l'Autentificación de Windows

Ista opción te permite trigar si o NVDA habría a rancar automaticament u no pas mientras yes en a finestra d'autentificación de Windows, antis d'haber introduciu una clau. Ixo tamién inclui a lo control d'o UAC y atras pantallas seguras.

#### 3.2.2. Creyar Alcorces d'o Escritorio (ctrl+alt+n)

Ista opción te permite trigar si o NVDA habría a creyar u no pas un alcorce en o escritorio ta encetar o NVDA. Si en ye creyau, a iste alcorce tamién le'n asignará un alcorce de teclas control+alt+n permitindo-te encetar o NVDA en qualsiquier inte con ista combinación de teclas.

#### 3.2.3. Copiar a Configuración Portable de l'Actual Cuenta d'Usuario

Ista opción te permite trigar si o NVDA habría a copiar u no pas a configuración de l'usuario de l'actual NVDA en execución en a configuración ta l'usuario actualment autentificau, t'a copia instalada d'o NVDA. Ixo no copiará a configuración ta qualsiquier atro usuario d'iste sistema ni t'a configuración d'o sistema ta emplegar en l'autentificación de Windows y atras pantallas seguras. Ista opción solament ye disponible quan s'instala dende una copia portable, no pas quan s'instala dreitament dende o paquet Lanzador descargau.

### 3.3. Creyando una Copia Portable

Si se creya una copia portable dreitament dende o paquet descargau d'o NVDA, simplament preta o botón Creyar Copia Portable. Si ya has zarrau iste dialogo u yes executando una copia instalada d'o NVDA, triga l'elemento de menú Creyar una Copia Portable que se troba baixo Ferramientas en o menú NVDA.

O dialogo que amaneix te permite trigar do habría a creyar-se la copia portable. Ixo puet estar un directorio en o tuyo disco duro, un puesto en un lapiz USB u belatro meyo portatil. Tamién bi ha una opción ta trigar si o NVDA habría a copiar a sesión de configuración actual de l'usuario d'o NVDA ta emplegar-la con a nueva copia portable creyada. Ista opción solament ye disponible quan se creya una copia portable dende una copia instalada, no pas quan se creya dende o paquet descargau. En pretar Continar creyarás a copia portable. Una vez que la creyación siga completada, amaneixerá un mensache decindo-te que ye estada exitosa. Preta Acceptar ta zarrar iste dialogo.

## 4. Prencipiando con o NVDA

### 4.1. Lanzando lo NVDA

Si has instalau o NVDA con l'instalador, allora encetar NVDA ye tant facil como pretar control+Alt+n, u trigar NVDA dende o menú NVDA en Menú Inicio, submenú Programas. Adicionalment puetz tecliar NVDA en o dialogo Executar y pretar l'Intro. Tamién puetz pasar-le bellas opcions de linia de comandos que te permiten reenchegar o NVDA (-r), salir (-q), desenchegar os complementos (--disable-addons), etc.

Pa las copias instaladas, o NVDA almagazena la configuración en a carpeta roaming application data de l'usuario actual por defecto (p. eix. "C:\Users\<user>\AppData\Roaming"). Ye posible cambiar ixo de forma que o NVDA cargue a suya configuración dende a carpeta local de datos d'aplicación en cuenta. Consulta la sección arredol de parámetros d'o sistema pa mas detalles.

Pa encetar a versión portable, ves t'o directorio an descomprimiés o NVDA y preta l'intro u fe dople clic sobre nvda.exe.

En que o NVDA ranque en primeras escuitarás un grupo ascendent de tons (que te dicen que o NVDA ye cargando-se). Pendendo cuán rapido siga o tuyo ordinador, u si yes executando lo NVDA dende un lapiz USB u belatro meyo lento, podrá demorar un poquet mientras ranca. Si ye tardando un tiempo extra largo en rancar, o NVDA habría a dicir "Se ye cargando lo NVDA. Aspera por favor...”

Si no escuitas brenca d'isto, escuitas o son d'error de Windows, u un grupo descendent de tons, allora isto significa que o NVDA tien una error, y posiblement amenesterás informar d'un fallo a os desembolicadors. Por favor investiga en o puesto Web d'o NVDA ta saber cómo fer ixo.

Quan o NVDA ranque por primera vez, te se dará a bienvenida por meyo d'un quadro de dialogo que te proporciona bella información basica sobre a tecla modificadera d'o NVDA y d'o menú d'o NVDA. (Mira por favor seccions subsiguients sobre istos temas). O quadro de dialogo tamién contién un quadro combinau y tres caixetas de verificación. O quadro combinau te permite seleccionar a distribución d'o teclau. A primera caixeta de verificación te permite controlar si o NVDA habría a fer servir o BloqMayus como una tecla modificadera d'o NVDA. A segunda especifica si o NVDA habría de rancar automaticament dimpués d'autentificar-te en Windows y nomás ye disponible pa copias instaladas d'o NVDA. A tercera te permite controlar si iste dialogo de bienvenida habría d'amaneixer cada vez que o NVDA ranque.

### 4.2. Sobre as Ordens de teclau d'o NVDA

#### 4.2.1. A Tecla Modificadera d'o NVDA

A mayoría d'as ordens especificas de teclau d'o NVDA consisten normalment en a pulsación d'a tecla modificadera d'o NVDA, de conchunta con una u mas teclas. Notables excepcions a isto son as ordens de revisión t'a distribución de teclau d'escritorio que nomás emplegan as teclas d'o teclau numerico por ellas mesmas, pero bi ha belatras excepcions tamién.

O NVDA puet configurar-se de traza que a tecla Insert d'o teclau numerico, a Insert de l'extendiu y/u o BloqMayus puedan emplegar-sen como teclas modificaderas d'o NVDA. De traza predeterminada tanto l'insert d'o teclau numerico como o d'o teclau extendiu pueden emplegar-se como teclas modificaderas.

Si deseyas fer que una d'as teclas modificaderas d'o NVDA actúe como usualment si o NVDA no estase enchegau (por eixemplo deseyas activar o BloqMayus quan tiens configurada o BloqMayus ta que siga una tecla modificadera d'o NVDA) puetz pretar a tecla dos veces en succesión rapida.

#### 4.2.2. Distribucions de Teclau

Actualment o NVDA vien con dos conchuntos de teclas d'ordens conoixidas como distribucions de teclau: a distribución sobremesa y a distribución portátil. De traza predeterminada o NVDA se configura ta emplegar a distribución de sobremesa, encara que puetz cambiar t'a distribución de portatils en as Opcions de Teclau, que se troban en Preferencias en o menú NVDA.

A distribución de sobremesa fa un uso amplo d'o teclau numerico (con o bloqueyo numerico desactivau). Encara que a mayoría d'os portatils no tienen un teclau numerico fisico, qualques portatils en pueden emular un mantenendo preta la tecla FN y pretando letras y numers en a man dreita d'o teclau (7 8 9 u i o j k l etc.). Si o tuyo portatil no puet fer isto, u no te permite desactivar o bloqueyo numerico, podrás querer cambiar a la distribución Portatil en cuenta.

### 4.3. Cenyos tactils d'o NVDA

Si yes executando lo NVDA en un dispositivo con una pantalla tactil y yes executando o Windows 8 u superior, tamién puetz controlar o NVDA dreitament a traviés d'a pantalla tactil. Entre que o NVDA siga en execución, toda la dentrada tactil irá dreitament t'o NVDA. Por tanto, as accions que puedan efectuar-se normalment sin o NVDA no funcionarán.

#### 4.3.1. Explorando a Pantalla

A mayoría d'as accions basicas que puetz realizar con a pantalla tactil son anunciar o control u lo texto en qualsiquier punto en a pantalla. Ta fer ixo, mete un dido en qualsiquier puesto sobre a pantalla. Tamién puetz mantener o tuyo dido sobre a pantalla y mover-lo arredol ta leyer atros controls y texto sobre o qual vaigas movendo o dido.

#### 4.3.2. Cenyos Tactils

Quan se describan as ordens d'o NVDA d'agora en adebant en ista guida de l'usuario, podrán listar un cenyo tactil que se puet emplegar ta activar ixa orden con a pantalla tactil. Seguidament van qualques instruccions sobre cómo levar a cabo quantos cenyos tactils.

##### Toques

Tocar a pantalla breument con un u mas didos.

A tocar una vez con un dido se le conoix simplament como un toque. Tocar con dos didos a lo mesmo tiempo ye un toque de 2 didos y asinas succesivament.

Si o mesmo toque se realiza una u mas veces en succesión rapida, NVDA lo tractará en cuenta como un cenyo multi-toque. Tocar dos veces resultará en un dople toque. Tocar tres veces resultará en un triple toque y asinas succesivament. Prou que istos cenyos multi-toque tamién reconoixen quántos didos estioron utilizaus, asinas ye posible tener cenyos como un 2 didos con tripple toque, u un toque con 4 didos, etc.

##### Eslizamientos

Eslizar o tuyo dido rapidament por a pantalla.

Bi ha 4 cenyos d'eslizamiento posibles dependendo de l'adreza: eslizar ta la cucha, eslizar ta la dreita, eslizar enta alto y eslizar enta abaixo.

Igual que con os toques, se puet emplegar mas d'un dido ta realizar o cenyo. Por tanto, cenyos tals como eslizar dos didos enta alto u eslizar 4 didos ta la cucha son totz posibles.

#### 4.3.3. Modos Tactils

Tal como bi ha muitas ordens d'o NVDA tamién bi ha atros cenyos tactils. O NVDA tien quantos modos tactils entre os quals puetz cambiar, que fan disponibles bells subconchuntos d'ordens. Totz dos modos que existen por agora son o modo de texto y o modo d'obchecto. Bellas ordens d'o NVDA amostradas en iste documento podrán tener un modo tactil amostrau entre parentesi dimpués d'o cenyo tactil. Por eixemplo: eslizar enta alto (modo de texto) significa que a orden se realizará si eslizas enta alto, pero nomás mientras sigas en o modo de texto. Si a orden no tien un modo asociau con ella, funcionará en qualsiquier modo.

Ta commutar entre totz dos modos, realiza un toque con 3 didos.

### 4.4. Modo d'Aduya de Dentrada

Muitas ordens de teclau y cenyos se mencionan a lo largo d'a resta d'ista guida de l'usuario, pero una traza facil d'explorar todas as diferents ordens ye activar l'aduya de dentrada.

T'activar l'aduya de dentrada, preta NVDA+1. Ta desactivar-la, preta NVDA+1 de nuevas. Mientras sigas en l'aduya de dentrada, pretando qualsiquier tecla u realizando qualsiquier cenyo tactil s'anunciará l'acción y se describirá qué'n fa (si ye que fa bella cosa). As ordens actuals no s'executarán mientras se siga en o modo d'aduya de dentrada.

### 4.5. O Menú NVDA

O menú NVDA te permite controlar as opcions d'o NVDA, acceder ta l'aduya, alzar/tornar t'a tuya configuración, Modificar os diccionarios d'a fabla, leyer o fichero d'o rechistro, y salir d'o NVDA.

Pa desplegar o menú NVDA dende qualsiquier puesto d'o Windows mientras o NVDA se siga executando, preta NVDA+n en o teclau u fe un dople toque con 2 didos en a pantalla tactil. Tamién puetz desplegar o menú NVDA a traviés d'a servilla de sistema d'o Windows. u fendo clic con o botón dreito sobre l'icono NVDA trobau en a servilla de sistema, u accedindo t'a servilla de sistema pretando a tecla con o logo de Windows+B, flecha abaixo dica l'icono d'o NVDA y pretando a tecla aplicacions trobada de seguida a la tecla de control d'a dreita en a mayoría d'os teclaus. Quan amaneixca o menú, puetz emplegar as teclas de cursor pa navegar por o menú, y a tecla intro pa enchegar bell elemento.

### 4.6. Ordens Basicas d'o NVDA

Nombre | Tecla escritorio | tecla portatil | Tactil | Descripción
--- | --- | --- | --- | ---
Aturar a voz | Control | Control | toque con 2 didos | Atura a voz instantaniament
Pausar a Voz | Mayus | Mayus | no | Pausa a voz instantaniament, pretando-la nuevament continará charrando do se detenió (si o pausau ye suportau por o sintetizador actual)
Menú NVDA | NVDA+n | NVDA+n | dople toque con 2 didos | desplega o menú NVDA ta permitir-te accedir ta preferencias, ferramientas, aduya etc.
Commutar o Modo d'Aduya de dentrada | NVDA+1 | NVDA+1 |no | Pretando qualsiquier tecla en iste modo s'anunciará a tecla, y a descripción de qualsiquier orden d'o NVDA asociada con ella
Commutar o Modo de Voz | NVDA+s | NVDA+s | no | Commuta o modo de voz entre charrar, chuflius y desactivau.
Salir d'o NVDA | NVDA+q | NVDA+q | no | Sale d'o NVDA
Deixar pasar a siguient tecla | NVDA+f2 | NVDA+f2 | no | Diz a lo NVDA que deixe pasar a siguient tecla pretada dreitament ta l'aplicación activa, si ye normalment tractada como una tecla d'ordens d'o NVDA
activar y desactivar o modo d'aplicación silencioso | NVDA+mayus+s | NVDA+mayus+z | no ! o modo silencioso desactiva todas as ordens d'o NVDA y a salida de voz/braille pa l'aplicación actual. Isto ye mas util en aplicacions que proporcionan a suya propia voz u caracteristicas de lectura de pantalla. Preta ista orden nuevament pa desactivar o modo silencioso.

### 4.7. Anunciando Información d'o Sistema

Nombre | tecla | Descripción
--- | --- | ---
Anunciar a calendata/hora | NVDA+f12 | Pretando-ne una vez anuncia la hora actual, pretando-ne dos veces anuncia la calendata.
Anunciar o estau d'a batería | NVDA+mayus+b | Anuncia o estau d'a batería, ye decir si a electricidat ye emplegando-se u lo porcentache actual d'a carga.
Anunciar o texto en o portafuellas | NVDA+c | Anuncia o Texto en o portafuellas si bi'N ha belún.

## 5. Navegando con o NVDA

O NVDA te permite explorar y navegar o sistema de quantas trazas, incluindo interacción normal y revisión.

### 5.1. Obchectos

Cada Aplicación y o propio sistema operativo constan de muitos obchectos. Un obchecto ye un simple elemento tal como un trozo de texto, botón, caixeta de verificación, eslizador, lista u campo de texto editable.

### 5.2. Navegando con o Foco d'o Sistema

O foco d'o sistema, tamién conoixiu simplament como lo foco, ye o obchecto que recibe teclas escritas en o teclau. Por eixemplo, si yes escribindo en un campo de texto editable, o campo de texto editable tien o foco.

O modo mas común de navegar por Windows con o NVDA, ye nomás mover-se-ne con as ordens de teclau normals, tals como tabulador y mayus tabulador Ta mover-se-ne enta avant y dezaga entre controls, pretando l'Alt Ta desplegar a barra de menú y dimpués emplegando as teclas de cursor ta navegar por os menús, emplegando l'Alt-tabulador Ta mover-se-ne entre as aplicacions en execución. Quan faigas isto lo NVDA anunciará información sobre o que tien o foco, tal como o suyo nombre, tipo, valor, estau, descripción, alcorce de teclau y información posicional.

Bi ha qualques ordens de teclau utils quan nos movamos con o foco:

Nombre | tecla sobremesa | tecla portatil | Descripción
--- | --- | --- | ---
Anunciar o foco actual | NVDA+tabulador | NVDA+tabulador | anuncia l'obchecto actual u lo control que tienga o foco d'o sistema. Pretando-ne dos veces letriará a información
Anunciar o titol | NVDA+t | NVDA+t | Anuncia o titol d'a finestra activa actualment. Pretando-ne dos veces letriará a información. Pretando-ne tres veces a copiará t'o portafuellas
Leyer a finestra activa | NVDA+b | NVDA+b | leye totz os controls en a finestra actualment activa (util ta dialogos)
Anunciar a Barra d'Estau | NVDA+fin | NVDA+mayus+fin | Anuncia a barra d'estau si o NVDA en troba una. Tamién mueve o navegador d'obchectos ta ixa localización. En pretar dos veces letreya a información

### 5.3. Navegando con o Cursor d'o Sistema

Quan un obchecto que permite navegación y/u edición de texto s'enfoca, puetz mover-te-ne a traviés d'o texto emplegando lo cursor d'o sistema, tamién conoixiu como lo cursor d'edición.

Quan o foco siga sobre un obchecto que tienga o cursor d'o sistema, puetz emplegar as teclas de cursor, retroceso de pachina, abance de pachina, inicio, fin, etc. ta mover-te-ne a traviés d'o texto. Tamién puetz cambiar o texto si o control suporta edición. O NVDA anunciará seguntes te muevas por caracteres, parolas, linias, y tamién anunciará a selección y no selección de texto.

O NVDA proporciona as siguients teclas d'ordens en relación a o cursor d'o sistema:

nombre | tecla sobremesa | tecla portatil | descripción
--- | --- | --- | ---
Leyer-lo tot | NVDA+flecha abaixo | NVDA+A | Prencipia a lectura dende a posición actual d'o cursor d'o sistema movendo-lo seguntes se'n desplaza
Leyer a linia actual | NVDA+flecha alto | NVDA+L | Leye a linia que i siga situau actualment o cursor d'o sistema. Pretando dos veces letreya a linia. Pretando tres veces letreya a linia fendo servir descripcions de caracters.
Leyer a selección de texto actual | NVDA+mayus+flecha alto | NVDA+mayus+S | Leye qualsiquier texto seleccionau actualment
Frase siguient | alt+flecha abaixo | alt+flecha abaixo | Mueve o cursor t'a siguient frase y l'anuncia. (No suportau que en o Microsoft Word y l'Outlook)
Frase anterior | alt+flecha alto | alt+flecha alto | Mueve o cursor ta l'anterior frase y l'anuncia. (No suportau que en o Microsoft Word y l'Outlook)

Quan sigas en una tabla, as siguients teclas d'ordens tamién son disponibles:

Nombre | Tecla | Descripción
--- | --- | ---
Mover-se-ne t'a columna anterior | control+Alt+Flecha Cucha | Mueve o cursor d'o sistema t'a columna anterior (remanindo en a mesma ringlera)
Mover-se-ne t'a columna siguient | control+Alt+Flecha Dreita | Mueve o cursor d'o sistema t'a columna siguient (remanindo en a mesma ringlera)
Mover-se-ne t'a ringlera anterior | control+Alt+Flecha Alto | Mueve o cursor d'o sistema t'a ringlera anterior (remanindo en a mesma columna)
Mover-se-ne t'a ringlera siguient | control+Alt+Flecha Abaixo | Mueve o cursor d'o sistema t'a siguient ringlera (remanindo en a mesma columna)

### 5.4. Navegación d'Obchectos

A mayor parti d'o tiempo, treballarás con aplicacions emplegando ordens que muevan o foco y o cursor. Manimenos, a veces, podrías querer explorar l'aplicación actual u lo Sistema Operativo sin mover o foco u lo cursor. Tamién podrías querer treballar con obchectos que no pueden accedir-se normalment emplegando lo teclau. En ixos casos, puetz emplegar a navegación d'obchectos.

A navegación d'obchectos te permite mover-te-ne entre y obtener información sobre obchectos individuals. Quan te'n muevas ta un obchecto, o NVDA l'anunciará de modo semellant a l'anunciau d'o foco d'o sistema. Pa una traza de revisar tot o texto seguntes amaneixca en a pantalla, puetz fer servir en cuenta la revisión de pantalla.

Mas que mover-se-ne dezaga y abant entre cada simple obchecto en o sistema, os obchectos s'agrupan hierarquicament. Ixo significa que has de mover-te-ne dentro de qualques obchectos ta accedir a os obchectos que contiengan. Por eixemplo, una lista contién elementos de lista, asinas has de mover-te-ne adintro d'a lista t'accedir t'os suyos elementos. Si t'en yes moviu ta un elemento de lista, te'n puetz mover t'o suyo obchecto contenedor ta tornar ta la lista y allora pasar-la si lo deseyas. Movendo-te-ne ta un elemento de lista que contién un obchecto te levará enta dezaga en a lista. Allora puetz pasar d'a lista si deseyas accedir t'atros obchectos. D'a mesma traza, en una barra de ferramientas que contién controls, has de mover-te-ne adintro d'a barra de ferramientas ta accedir t'os controls d'a mesma.

L'obchecto actualment en revisión se diz navegador d'obchectos. Una vez que navegues enta un obchecto, puetz revisar o suyo conteniu emplegando as ordens de revisión de texto mientras se siga en modo de revisión d'obchectos. De traza predeterminada, o navegador d'obchectos se mueve de conchunta con o foco d'o Sistema, encara que iste comportamiento puet activar-se y desactivar-se.

Para cuenta que o braille sigue a lo foco y a lo cursor d'o sistema de traza predeterminada, en cuenta d'a lo navegador d'obchectos y revisión de texto. Si en cuenta quiers seguir a lo navegador d'obchectos y a la revisión de texto, amenestes configurar que o braille siga a la revisión.

Ta navegar por obchectos, fe servir as siguients ordens:

Nombre | Tecla Sobremesa | Tecla Portatil | Tactil | Descripción
--- | --- | --- | --- | ---
Anunciar l'obchecto actual | NVDA+5 Teclau numerico | NVDA+control+i | no | Anuncia o navegador d'obchectos actual. Pretando-ne dos veces letreya a información y pretando-ne 3 veces copia iste nombre y valor de l'obchecto en o portafuellas.
Navegar ta l'obchecto contenedor | NVDA+8 teclau numerico | NVDA+mayus+i | eslizar enta alto (Modo d'obchecto) | Navega t'o contenedor d'o navegador d'obchectos actual
Navegar ta l'obchecto anterior | NVDA+4 teclau numerico | NVDA+control+j | eslizar t'a cucha (modo d'obchecto) | Navega ta l'obchecto dreitament antis de l'actual navegador d'obchectos
Navegar t'o siguient obchecto | NVDA+6 teclau numerico | control+NVDA+l | eslizar t'a dreita (modo d'obchecto) | Navega ta l'obchecto dreitament dimpués de l'actual navegador d'obchectos
Navegar t'o primer obchecto conteniu | NVDA+2 teclau numerico | NVDA+mayus+coma | eslizar enta abaixo (modo d'obchecto) | Navega t'o primer obchecto conteniu por l'actual navegador d'obchectos
Navegar t'a fin d'o foco | NVDA+Menos teclau numerico | NVDA+Retroceso | no | Navega ta l'obchecto que tien actualment o foco d'o sistema, y tamién coloca o cursor de revisión en a posición d'o cursor d'o Sistema, si s'amuestra
Activar l'actual navegador d'obchectos | NVDA+Intro teclau numerico | NVDA+Intro | dople toque | Activa l'actual navegador d'obchectos (semellant a fer clic con o churi u pretar espacio quan tien o foco d'o sistema)
Mover o foco d'o Sistema ta l'actual navegador d'obchectos | NVDA+mayus+Menos teclau numerico | NVDA+mayus+retroceso | no | pretau una vez Mueve o foco d'o Sistema t'o navegador d'obchectos actual, pretau dos veces mueve o cursor d'o sistema t'a posición d'o cursor de revisión
Anunciar a ubicación d'o cursor de revisión | NVDA+Suprimir teclau numerico | NVDA+suprimir | no | Anuncia información arredol d'a ubicación d'o texto u obchecto en o cursor de revisión. Por eixemplo isto puet incluir o porcentache a traviés d'o documento a distancia dende o canto d'a pachina u a posición exacta en a pantalla. En pretar-ne dos veces puet anunciar-se mas información.

nota: as teclas d'o teclau numerico requieren que a tecla BloqNum siga desactivada ta funcionar apropiadament.

### 5.5. Revisando Texto

O NVDA te permite leyer o conteniu d'a pantalla, documento actual u l'obchecto actual por caracters, parolas u linias. Isto ye prencipalment util en puestos (incluindo a consola d'o Dos de Windows) an no bi haiga existencia d'un cursor d'o sistema. Por eixemplo, o ferías servir ta revisar o texto d'un luengo mensache d'información en un dialogo.

En que se mueve o cursor de revisión, o cursor d'o Sistema no lo sigue, asinas puetz revisar texto sin perder a posición d'edición. Manimenos, de traza predeterminada, en que o cursor d'o Sistema se mueve o cursor de revisión lo sigue. Isto puet activar-se y desactivar-se.

Para cuenta que o braille sigue a lo foco y a lo cursor d'o sistema de traza predeterminada, en cuenta d'a lo navegador d'obchectos y revisión de texto. Si en cuenta quiers seguir a lo navegador d'obchectos y a la revisión de texto, amenestes configurar que o braille siga a la revisión.

As siguients ordens son disponibles ta revisión de texto:

Nombre | Tecla Sobremesa | Tecla Portatil | Tactil | Descripción
--- | --- | --- | --- | ---
mover-se-ne t'a linia superior en revisión | mayus+7 teclau numerico | NVDA+7 | no | Mueve o cursor de revisión t'a linia superior d'o texto
Mover-se-ne t'a linia anterior en revisión | 7 teclau numerico | NVDA+u | eslizar enta alto (modo de texto) | Mueve o cursor de revisión t'a linia anterior de texto
Anunciar a linia actual en revisión | 8 teclau numerico | NVDA+i | no | Anuncia a linia actual de texto an siga colocau o cursor de revisión. Pretando-ne dos veces letreya a linia, Pretando-ne tres veces letreya a linia emplegando descripcions de caracters.
Mover-se-ne t'a linia siguient en revisión | 9 teclau numerico | NVDA+u | eslizar enta abaixo (modo de texto) | Mueve o cursor de revisión t'a linia siguient de texto
Mover-se-ne t'a linia inferior en revisión | mayus+9 teclau numerico | NVDA+9 | no | Mueve o cursor de revisión t'a linia inferior de texto
Mover-se-ne t'a parola anterior en revisión | 4 teclau numerico | NVDA+j | eslizar con 2 didos ta la cucha (modo de texto) | Mueve o cursor de revisión t'a parola anterior en o texto
Anunciar a parola actual en revisión | 5 teclau numerico | NVDA+k | no | Anuncia a parola actual en o texto an siga posicionau o cursor de revisión. Pretando-ne dos veces letreya a parola, pretando-ne tres veces letreya a parola emplegando descripcions de caracters.
Mover-se-ne t'a siguient parola en revisión | 6 teclau numerico | NVDA+l | desplazar con 2 didos ta la dreita (modo de texto) | Mueve o cursor de revisión t'a siguient parola en o texto
mover-se-ne ta l'inicio d'a linia en revisión | mayus+1 teclau numerico | NVDA+mayus+u | no | Mueve o cursor de revisión t'o comienzo d'a linia actual en o texto
Mover-se-ne t'o caracter anterior en revisión | 1 teclau numerico | NVDA+m | eslizar ta la cucha (modo de texto) | Mueve o cursor de revisión t'o caracter anterior en a linia actual en o texto
Anunciar o caracter actual en revisión | 2 teclau numerico | NVDA+coma | no | Anuncia o caracter actual en a linia de texto an siga posicionau o cursor de revisión. Pretando-ne dos veces anuncia una descripción u eixemplo d'ixe caracter. Pretando-ne tres veces anuncia a valor numerica d'o caracter en decimal y hexadecimal.
Mover-se-ne t'o siguient caracter en revisión | 3 teclau numerico | NVDA+punto | eslizar ta la dreita (modo de texto) | Mueve o cursor de revisión t'o siguient caracter en a linia actual de texto
Mover-se-ne t'a fin d'a linia en revisión | mayus+3 teclau numerico | NVDA+mayus+u | no | Mueve o cursor de revisión t'a fin d'a linia actual de texto
Leyer-lo tot con revisión | Mas teclau numerico | NVDA+mayus+Flecha abaixo | eslizar con 3 didos enta abaixo (modo de texto) | Leye dende a posición actual d'o cursor de revisión, movendo-lo seguntes baixa
Seleccionar y copiar dende o cursor de revisión | NVDA+f9 | NVDA+f9 | no | Prencipia o proceso de selección y copia dende a posición actual d'o cursor de revisión. L'acción actual no se leva ta cabo dica que digas a NVDA dó ye o final de rango de texto
Seleccionar y copiar en o cursor de revisión | NVDA+f10 | NVDA+f10 | no | Copia En a primer pretada se copia o texto dende a posición previament establida como marcador d'inicio dica la posición actual d'o cursor de revisión incluindo-la. Dimpués de pretar ista tecla una segunda vez se copiará o texto en o portafuellas d'o Windows
Anunciar o formato d'o texto | NVDA+f | NVDA+f | no | Informa d'o formato d'o texto an siga situau actualment o cursor de revisión. Pretando-lo dos veces amuestra a información en o modo de navegación

nota: as teclas d'o teclau numerico requieren que a tecla BloqNum siga desactivada ta funcionar apropiadament.

Una buena traza de remerar os comandos de texto basicos de revisión quan s'emplega o disenyo d'escritorio ye pensar en ells como en una quadricula de tres por tres, do d'a parti superior t'a inferior ye a linia, parola y caracter y de cucha ta dreita ye anterior, actual y siguient . A distribución ye ilustrada d'a siguient traza:

Linia anterior | Linia actual | Linia siguient
Parola anterior | Parola actual | Parola siguient
caracter anterior | caracter actual | caracter siguient

### 5.6. Modos de Revisión

As ordens de revisión de texto d'o NVDA pueden revisar o conteniu adintro d'o navegador d'obchectos actual, documento actual, u pantalla, pendendo d'o modo de revisión seleccionau. Os modos de revisión son un reemplazo ta l'antigo concepto de revisión plana d'o NVDA.

As ordens que siguen cambean entre os modos de revisión:

Nombre | Tecla Escritorio | Tecla Portatil | Tactil | Descripción
--- | --- | --- | --- | ---
Cambiar t'o modo de revisión siguient | NVDA+7 teclau numerico | NVDA+rePach | eslizar 2 didos enta alto | cambea t'o siguient modo de revisión disponible.
cambiar t'o modo de revisión anterior | NVDA+1 teclau numerico | NVDA+avPach | eslizar 2 didos enta baixo | Cambea ta l'anterior modo de revisión disponible.

#### 5.6.1. Revisión d'Obchectos

Mientras se siga en o modo de revisión d'obchectos, nomás podrás revisar o conteniu de l'actual navegador d'obchectos. Ta obchectos tals como campos d'edición u atros controls basicos de documento, Ixo será cheneralment o conteniu de texto. T'atros obchectos, ixo será o nombre y u valor.

#### 5.6.2. Revisión de Documentos

Quan o navegador d'obchectos siga adintro d'un documento en o modo de navegación (p. eix.: pachina web) u unatro documento complexo que contienga muitos obchectos (p. eix.: documentos de Lotus Symphony), ye posible cambiar t'o modo de revisión de documentos. O modo de revisión de documentos te permite revisar o texto d'o documento entero.

Quan se cambee dende revisión d'obchectos ta revisión de documentos, o cursor de revisión se coloca en o documento en a posición d'o navegador d'obchectos. A lo mover-se-ne por o documento con os comandos de revisión, o navegador d'obchectos s'esviella automaticament ta l'obchecto que se troba en a posición actual d'o cursor de revisión.

Para cuenta que o NVDA cambiará t'a revisión de documentos dende a revisión d'obchectos automaticament quan te muevas por documentos en o modo de navegación.

#### 5.6.3. Revisión de Pantalla

O modo de revisión de pantalla te permite revisar o texto tal como amaneixca visualment en a pantalla adintro de l'aplicación actual. Isto ye semellant a la funcionalidat de revisión de pantalla u cursor d'o churi en muitos atros lectors de pantalla ta Windows.

Quan se cambea t'o modo de revisión de pantalla, o cursor de revisión se coloca en a posición de pantalla de l'actual navegador d'obchectos. En que nos movamos por a pantalla con as ordens de revisión, o navegador d'obchectos s'esviella automaticament ta l'obchecto trobau en a posición d'a pantalla d'o cursor de revisión.

Para cuenta que en qualques aplicacions modernas, o NVDA podría no veyer belún u tot o texto disponible en a pantalla, a causa de l'uso d'as recients tecnolochías de dibuixo en pantalla que son imposibles de suportar en istos intes.

### 5.7. Navegando con o churi

En que mueves o churi, o NVDA informa de traza predeterminada d'o texto que siga dreitament baixo o puntero d'o mesmo, seguntes se mueva sobre ell. Do siga suportau, o NVDA leyerá a valor d'un paragrafo de texto, encara que qualques controls solament podrán leyer-se por linias.

O NVDA tamién puet configurar-se ta anunciar a mena de control u obchecto sobre o qual siga actualment o churi seguntes se mueva (p. eix.: lista, botón etc.). Isto podrá estar util ta usuarios ciegos totals quan qualques veces o texto no siga prou.

O NVDA proporciona un modo ta que os usuarios comprendan do ye o churi respective a las dimensions d'a pantalla, fendo sonar as coordenadas actuals d'o churi seguntes l'audio chufle. Contra mas alto siga o churi en a pantalla, mas alto será o ton en os chuflius. Contra mas enta la cucha u enta la dreita siga o churi en a pantalla, mas t'a cucha u t'a dreita pareixerá ir o son (asumindo que l'usuario tienga altavoces estereofonicos).

Istas caracteristicas extra d'o churi no son activadas de traza predeterminada en o NVDA. Si deseyas quitar partiu d'ellas, puetz configurar-las dende o dialogo Opcions d'o churi, que se troba en o menú Preferencias en o menú NVDA.

Si bien un churi fisico u un trackpad se podrían emplegar ta navegar con o churi, o NVDA tien unas pocas teclas d'ordens relacionadas con o churi:

Nombre | Tecla sobremesa | Tecla Portatil | Descripción
--- | --- | --- | ---
Clic d'o botón cucho d'o churi | Dividir teclau numerico | NVDA+Flecha cucha | Fa clic en o botón cucho d'o churi una vez. O común dople clic puet levar-se a cabo pretando ista tecla dos veces en rapida succesión
Blocar o botón cucho d'o churi | mayus+Dividir teclau numerico | NVDA+mayus+Flecha cucha | Mantién preto lo botón cucho d'o churi. Preta-lo de nuevo ta liberar-lo. T'arrocegar o churi, preta ista tecla ta blocar o botón cucho y allora mueve o churi fisicament u utiliza una d'as atras ordens d'enrutamiento d'o churi
Clic d'o botón dreito d'o churi | Multiplicar teclau numerico | NVDA+flecha dreita | Fa Clic en o botón dreito d'o churi una vez.
Blocar o botón dreito d'o churi | mayus+Multiplicar teclau numerico | NVDA+mayus+flecha dreita | Mantién preto lo botón dreito d'o churi. Preta unatra vez pa liberar-lo. Pa arrocegar o churi, preta ista tecla pa blocar o botón dreito y allora mueve o churi fisicament u utiliza una d'as atras ordens d'enrutamiento d'o churi
Mover o churi t'o navegador d'obchectos actual | NVDA+Dividir teclau numerico | NVDA+mayus+f9 | Mueve o churi t'a posición d'o navegador d'obchectos actual y cursor de revisión
navegar ta l'obchecto baixo o churi | NVDA+Multiplicar teclau numerico | NVDA+mayus+f10 | Mete o navegador d'obchectos en l'obchecto localizau en a posición d'o churi

## 6. Modo de navegación

Os documentos complexos de nomás lectura, tals como as pachinas Web, son representaus en o NVDA con un modo de navegación. Ixo inclui documentos en o Mozilla Firefox, o Microsoft Internet Explorer, o Mozilla Thunderbird, os mensaches HTML d'o Microsoft Outlook, o Google Chrome, l'Adobe Reader y l'Adobe Flash. O modo de navegación tamién ye disponible opcionalment t'os documentos d'o Microsoft Word.

En o modo de navegación, o conteniu d'o documento se fa disponible por meyo d'una representación plana de conteniu tal como una pachina Web, por o qual te puetz mover con as teclas de cursor. Todas as teclas d'ordens d'o cursor d'o sistema d'o NVDA funcionarán en iste modo; p. eix.: leyer-lo tot, anunciar o formato, ordens de navegación de tabla, etc. A información tal como si o texto ye un vinclo, capitero, etc. s'anuncia de conchunta con o texto seguntes te muevas.

A veces, amenesterás interactuar dreitament con controls en istos documentos. +Por eixemplo, amenesterás fer isto ta campos de texto editable y listas tal que puedas escribir caracters y emplegar as teclas de cursor ta treballar con o control. Fe isto ta cambiar t'o modo de foco, an quasi todas as teclas se pasen a o control. Quan se ye en modo Navegación, por defecto, o NVDA cambiará automaticament t'o modo de foco si tabulas ta u fas clic sobre un control en particular que lo requiera. En cambeo, tabulando u fendo clic sobre un control que no requiera o modo de foco retornará t'o modo de navegación. Tamién puetz pretar l'intro u lo espacio ta cambiar t'o modo de foco en controls que lo requieran. Pretando lo escape tornarás t'o modo de navegación. Amás, puetz forzar manualment o modo de foco, dimpués remanirá efectivo dica que trigues desactivar-lo.

Nombre | Tecla | Descripción
--- | --- | ---
Commutar os modos de navegación/foco | NVDA+espacio | Commuta entre o modo de foco y o modo de navegación
Salir d'o modo de foco | escape | Cambea t'o modo de navegación si o modo de foco anteriorment heba cambiau automaticament
Refrescar o documento en o modo de navegación | NVDA+f5 | Recarga o conteniu d'o documento actual (util si bells contenius pareixen estar desapareixius d'o documento. No disponible en o Microsoft Word y l'Outlook)
Mirar | NVDA+control+f | Desplega un dialogo en que puetz tecliar bell texto pa trobar en o documento actual
Mirar a siguient | NVDA+f3 | Troba la siguient ocurrencia d'o texto en o documento que mirés anteriorment
Mirar l'anterior | NVDA+mayus+f3 | Troba la ocurrencia anterior d'o texto en o documento que mirés anteriorment
ubrir a descripción luenga | NVDA+d d| Ubre una finestra nueva que contién una descripción luenga ta l'elemento sobre o qual sigas si en tien una.

### 6.1. Navegación con una sola letra

Mientras se siga en o modo de navegación, ta una navegación mas rapida o NVDA tamién proporciona teclas d'un solo caracter ta blincar ta bells campos en o documento. Note-se que no totz istos comandos son suportaus en todas as menas de documento.

As siguients teclas por ellas mesmas blincan t'o siguient campo, con a tecla mayus blincan ta l'anterior campo.

- h: Capitero
- l: Lista
- i: Elemento de lista
- t: Tabla
- k: Vinclo
- n: Texto que no ye vinclo
- f: Campo de formulario
- u: Vinclo no visitau
- v: Vinclo visitau
- e: Campo d'edición
- b: Botón
- x: Caixeta de verificación
- c: Quadro combinau
- r: Botón d'opción
- q: Cita
- s: Deseparador
- m: Bastida
- g: Grafico
- d: Zona
- o: Obchecto integrau
- 1 ta 6: Capiters d'1 ta 6 respectivament
- a: Anotación (comentario, revisión d'editor, etc.)
- w: error d'ortografía

Pa mover-te-ne t'o comienzo u final d'elementos contenedors tals como listas y tablas:

nombre | tecla | descripción
--- | --- | ---
Mover-se-ne t'o comienzo d'un contenedor | mayus+coma | Se mueve t'o comienzo d'o contenedor (lista, tabla etc.) an siga situau o cursor
Mover-se-ne t'a fin d'o contenedor | coma | Se mueve t'a fin d'o contenedor (lista, tabla etc.) an siga situau o cursor

Bellas aplicacions tals como lo Gmail, o Twitter y o Facebook fan servir letras sueltas como teclas d'alcorce. Si quiers fer servir-ne sin deixar d'estar capable de fer servir as teclas de cursor ta leyer en o modo de navegación puetz desenchegar temporalment as teclas de navegación d'una sola letra d'o NVDA. Ta enchegar u desenchegar a navegación d'una sola letra t'o documento actual preta NVDA+mayus+espacio.

### 6.2. A Lista d'Elementos

A lista d'elementos proporciona acceso a una lista de quantos vinclos, capiters u zonas en a pachina. Por eixemplo en os navegadors web a lista d'elementos puet incluir vinclos, capiters u zonas. Os botons d'opción te permiten cambiar entre as diferents menas d'elementos. Se Proporciona tamién un campo d'edición en o dialogo o qual te permite filtrar a lista t'aduyar-te a buscar un elemento en particular en a pachina. Una vez haigas trigau un elemento, puetz emplegar os botons proporcionaus en o dialogo ta mover-te-ne ta, u activar, ixe elemento.

Nombre | Tecla | Descripción
--- | --- | ---
Lista d'elementos d'o modo de navegación | NVDA+f7 | Desplega a lista d'elementos que contién vinclos, capiters y zonas ARIA d'o documento actual

### 6.3. Obchectos Integraus

As pachinas pueden incluir conteniu enriquiu emplegando tecnolochías tals como l'Adobe Flash y o Sun Java, asinas como aplicacions y dialogos. Do istas se troben en un modo de Navegación, o NVDA anunciará "obchecto integrau", "aplicación" u "dialogo", respectivament. puetz pretar intro sobre ixos obchectos ta interactuar con ells. Si ye accesible, allora puetz tabular por ells y interactuar como con qualsiquier atra aplicación. Se proporciona una orden de teclau ta tornar t'a pachina orichinal que contién a l'obchecto integrau.

Nombre | Tecla | Descripción
--- | --- | ---
Mover-se-ne t'o conteniu d'o modo de navegación | NVDA+control+espacio | Mueve o foco difuera de l'actual obchecto integrau y lo mete adintro d'o documento que lo contién

## 7. Leyer o conteniu Matematico

Fendo servir o MathPlayer 4 de Design Science, o NVDA puet leyer y navegar interactivament por o conteniu matematico suportau. Ixo requier que o MathPlayer 4 siga instalau en l'ordinador. O MathPlayer ye disponible como una descarga franca dende: http://www.dessci.com/en/products/mathplayer/

O NVDA suporta as siguients menas de conteniu matematico:

- MathML en o Mozilla Firefox, o Microsoft Internet Explorer y o Google Chrome.
- Design Science MathType en o Microsoft Word y PowerPoint. O MathType ameniste estar instalau ta que isto marche. A versión de preba en ye prou.
- MathML en l'Adobe Reader. Nota que isto no ye un estandar oficial encara, allora no bi ha actualment software disponible publicament que pueda producir iste conteniu.

En leyer un documento, o NVDA charrará qualsiquier conteniu matematico suportau do se produzca. Si yes fendo servir una linia Braille, tamién s'amostrará en braille.

### 7.1. Navegación interactiva

Si yes treballando prencipalment con a fabla, en a mayoría d'os casos ye prebable que deseyes examinar a expresión en segmentos mas chicotz en cuenta d'escuitar toda la expresión de vez.

Si yes en o modo de navegación, puetz fer ixo movendo lo cursor t'o conteniu matematico y pretando l'intro.

Si no yes en o modo de navegación:

1. mover o cursor de revisión t'o conteniu matematico . Por defecto, o cursor de revisión sigue a lo cursor d'o sistema, allora puetz fer servir usualment o cursor d'o sistema ta mover-lo t'o conteniu deseyau.
2. allora, activar o siguient comando:

Nombre | Tecla | Descripción
--- | --- | ---
Interactuar con conteniu matematico | NVDA+alt+m | Empecipia a interacción con o conteniu matematico.

En iste punto, puetz fer servir os comandos d'o MathPlayer tals como as teclas de flecha ta explorar a expresión. Por eixemplo, puetz mover-te-ne a traviés d'a expresión con as teclas de flecha cucha y dreita y ampliar adintro d'una parti d'a expresión como una truesa fendo servir a tecla de flecha abaixo. Por favor mira-te a documentación d'o MathPlayer pa más información.

Quan deseyes tornar t'o documento, simplament preta la tecla escape.

## 8. Braille

Si tiens una linia braille o NVDA puet amostrar información en braille. Si a tuya linia braille tien un teclau tipo Perkins, tamién puetz introducir braille contraito u no contraito.

Por favor, mira-te a sección Pantallas Braille suportadas pa información arredol d'as linias braille suportadas. Puetz configurar o braille fendo servir o dialogo d'Opcions d'o Braille.

### 8.1. Abreviaduras braille de tipo de control, estau y puntos de referencia

Con a finalidat de tener a mayor cantidat d'información posible en una pantalla braille s'ha definiu as siguients abreviaduras pa endicar a mena de control y estaus asinas como puntos de referencia.

Abreviadura | Tipo de Control
--- | ---
apl | aplicación
cit | cita
btn | botón
btdsp | botón desplegable
btrot | botón rotatorio
btdiv | botón divisor
btcom | botón conmutable
qco | quadro combinau
cv | caixeta de verificación
dlg | dialogo
doc | documento
ce | campo de texto editable
pwdedt | edición de clau
integrau | obchecto integrau
notaf | nota final
notap | nota a lo piet
gra | grafico
grp | grupo
CaN | capitero de libel n, p. eix.: h1, h2.
ady | globo d'aduya
pdr | punto de referencia
vnc | vinclo
vncv | vinclo visitau
lst | lista
mnu | menú
bmn | barra de menú
btmn | botón de menú
elmn | elemento de menú
pnl | panel
barprg | barra de progreso
btno | botón d'opción
bardsp | barra de desplazamiento
secc | sección
barst | barra d'estau
ctrtab | control tab
tb | tabla
cN | numero de columna de tabla n, -. eix. c1, c2.
rN | numero de ringlera de tabla n, p.eix. r1, r2.
term | terminal
barfer | barra de ferramientas
cons | consello
earb | envista d'arbol
elear | elemento d'envista d'arbol
lb N | un elemento de vista en arbol que tien un libel hierarquico N|
fns | finestra
`-----` | separador

Os siguients indicadors d'estau tamién son definius:

Abreviadura | Estau de Control
--- | ---
... | amostrau quan un obchecto suporta autocompletau
⢎⣿⡱ | Amostrau quan bell obchecto (p. eix. bell botón conmutable) ye pretau
⢎⣀⡱ | Amostrau quan bell obchecto (p. eix. bell botón conmutable) no ye pretau
( ) | amostrau quan un obchecto (p. eix.: una caixeta de verificación) no ye marcau
(x) | amostrau quan un obchecto (p. eix.: una caixeta de verificación) ye marcau
(-) | amostrau quan un obchecto (p. eix.: una caixeta de verificación) ye parcialment marcau
- | amostrau quan un obchecto (p. eix.: un elemento d'anvista d'arbol) ye plegable
+ | amostrau quan un obchecto (p. eix.: un elemento d'anvista d'arbol) ye desplegable
clc | amostrau quan un obchecto ye clicable
nl | amostrau quan un obchecto (p. eix.: un campo de texto editable) ye de nomás lectura
sel | amostrau quan un obchecto ye seleccionau
submnu | amostrau quan un obchecto tien un desplegable (normalment un submenú)

Finalment, s'ha definiu as siguients abreviaduras pa puntos de referencia:

Abreviadura | Punto de referencia
--- | ---
anc | anuncio
inff | información de conteniu
cmpl | complementario
form | formulario
pren | prencipal
nav | navegación
bsc | busca
rchn | rechión

### 8.2. Dentrada Braille

O NVDA suporta a dentrada de braille contraito y no contraito a traviés d'un teclau braille. Puetz trigar a tabla de transcripción emplegada pa transcribir o braille en o texto fendo servir a opción Tabla de dentrada en o dialogo d'opcions d'o Braille.

Quan se siga emplegando braille no contraito, o texto se fica tant luego como s'introduz. Quan se siga emplegando braille contraito, o texto se fica en pretar o espacio u l'intro a la fin d'una parola. Para cuenta que a transcripción puet refleixar nomás a parola braille que sigas escribindo y no se pue considerar o texto existent. Por eixemplo, si yes emplegando un codigo braille que escomencipia os numers con un sinyal de numero y pretas o recule pa mover-te-ne t'o final d'un numero, te fará falta tecliar o sinyal de numero de nuevas pa ficar numers adicionals.

En pretar o punto 7 borras a zaguera celda u caracter ficau. O punto 8 transcribe qualsiquier dentrada braille y preta la tecla intro. Pretando los puntos 7 y 8 transcribe qualsiquier dentrada braille, pero sin adhibir-bi un espacio u pretando l'intro.

## 9. Reconoixencia de Contenius

Quan os autors no furnen prau información pa que un usuario de lector de pantalla determine o conteniu de bella cosa, pueden fer-se servir bellas ferramientas pa mirar de reconoixer o conteniu dende una imachen. O NVDA suporta a funcionalidat de reconoixencia optica de caracters (OCR) integrada en o Windows 10 pa reconoixer texto dende imachens. Puet furnir-se reconoixedors de conteniu adicionals en complementos d'o NVDA.

Quan emplegues un comando de reconoixencia de conteniu, o NVDA reconoix conteniu dende o navegador d'obchectos actual. Por defecto, lo navegador d'obchectos sigue a lo foco d'o sistema u a lo cursor d'o modo de navegación, asinas puetz mover normalment o foco u lo cursor d'o modo de navegación do deseyes. Por eixemplo, si mueves o cursor d'o modo de navegación ta un grafico, a reconoixencia reconoixerá o conteniu dende o grafico por defecto. Por lo tanto, podrás deseyar emplegar a navegación d'obchectos dreitament pa, por eixemplo, reconoixer o conteniu de toda una finestra d'aplicación.

Una vez que a reconoixencia se complete, o resultau se presentará en un documento similar a lo modo de navegación, permitindo-te leyer a información con as teclas d'o cursor, etc. Pretando l'intro u lo espacio activará (normalment un clic) o texto en o cursor si ye posible. Pretando lo escape escartas o resultau d'a reconoixencia.

### 9.1. OCR d'o Windows 10

O Windows 10 inclui un OCR pa muitos idiomas. O NVDA puet fer-lo servir pa reconoixer texto dende imachens u aplicacions inaccesibles.

Puetz configurar l'idioma a emplegar pa la reconoixencia de texto en o dialogo d'opcions OCR d'o Windows 10. Puet instalar-se idiomas adicionals ubrindo lo menú d'inicio, esleyindo configuración, seleccionando hora y Idioma -> rechión y Idioma y dimpués esleyindo adhibir un Idioma.

Pa reconoixer o texto en l'actual navegador d'obchectos fendo servir l'OCR d'o Windows 10, preta NVDA+r.

## 10. Caracteristicas Especificas pa aplicacións

O NVDA proporciona as suyas propias caracteristicas extra pa qualques aplicacions pa fer mas facils bells quefers u pa furnir acceso ta funcionalidat que d'unatro modo no ye accesible pa os usuarios d'un lector de pantalla.

### 10.1. Microsoft Word

#### 10.1.1. Lectura automatica de capiters de columna y ringlera

O NVDA ye capable d'anunciar automaticament os capiters de ringlera y columna apropiaus en navegar por as tablas en o Microsoft Word. Ixo requier en primeras que a opción d'anunciar os capiters de ringlera y columna de tabla en o dialogo de formatiau de documentos d'o NVDA siga enchegada. En segundas o NVDA amenista conoixer qué ringlera u columna contién os capiters en una tabla dada. Dimpués de mover-te-ne t'a primera celda en a columna u ringlera que contién os capiters, fe servir un d'os siguients comandos:

Nombre | Tecla | Descripción
--- | --- | ---
Establir o capitero de columna | NVDA+mayus+c | Pretando isto una vez diz a lo NVDA que ista ye a primera celda de capitero en a ringlera que contién capiters de columna, que habría d'estar anunciada automaticament en mover-te-ne entre columnas baixo ista ringlera. Pretando-ne dos veces sacará ista opción.
Establir o capitero de ringlera | NVDA+mayus+r | Pretando isto una vez diz a lo NVDA que ista ye a primera celda de capitero en a columna que contién capiters de ringlera, que habría d'estar anunciau automaticament quan te'n desplaces entre as ringleras dimpués d'ista columna. Pretando-ne dos veces eliminará ista opción.

Ixas opcions s'almagazenarán en o documento como marcapachinas compatibles con atros lectos de pantalla como lo Jaws. Ixo significa que usuarios d'atros lectors de pantalla qui ubran ixe documento en una calendata posterior tendrán automaticament os capiters de ringlera y columna ya establius.

#### 10.1.2. Modo de navegación en o Microsoft Word

Igual como en a web, o modo de navegación se puet fer servir en o Microsoft Word ta permitir-te fer servir caracteristicas tals como a navegación rapeda y a lista d'elementos. T'activar u desactivar o modo de navegación en o Microsoft Word, preta NVDA+espacio. Pa información detallada sobre o modo de navegación y a navegación rapeda, mira-te a sección d'o modo de navegación.

##### 10.1.2.1. A lista d'elementos

Mientras yes en o modo de navegación en o Microsoft Word puetz accedir t'a lista d'elementos pretando NVDA+f7. A lista d'elementos puet listar capiters, vinclos, anotacions (que inclui comentarios y cambeos de seguimiento) y errors (actualment limitau nomás a errors d'ortografía).

#### 10.1.3. Anunciau de Comentarios

T'anunciar qualsiquier comentario en a posición actual d'o puntero preta NVDA+alt+c. Totz os comentarios d'o documento de conchunta con o seguimiento d'atros cambeos tamién se pueden listar en a lista d'elementos d'o NVDA en seleccionar anotacions como a mena.

### 10.2. Microsoft Excel

#### 10.2.1. Lectura automatica de capiters de columna y ringlera

O NVDA ye capable d'anunciar automaticament os capiters de ringlera y columna apropiaus en navegar por as tablas en o Microsoft Excel. Ixo requier en primeras que a opción d'anunciar os capiters de ringlera y columna de tabla en o dialogo de formatiau de documentos d'o NVDA siga enchegada. En segundas o NVDA amenista conoixer qué ringlera u columna contién os capiters en una tabla dada. Dimpués de mover-te-ne t'a primera celda en a columna u ringlera que contién os capiters, fe servir un d'os siguients comandos:

Nombre | Tecla | Descripción
--- | --- | ---
Establir a ringlera de capiters de columna | NVDA+mayus+c | Pretando isto una vez diz a lo NVDA que ista ye a ringlera que contién capiters de columna, que habrían d'anunciar-se automaticament quan te'n muevas entre columnas por ista ringlera. Pretando-ne dos veces limpiará a opción.
Establir a columna de capiters de ringlera | NVDA+mayus+r | Pretando isto una vez diz a lo NVDA que ista ye a columna que contién capiters de ringlera, que s'habrían d'anunciar automaticament quan te'n muevas entre ringleras dimpués d'ista columna. Pretando-ne dos veces limpiará la opción.

Ixas opcions s'almagazenarán en o libro de treballo como rangos de nombre definius compatibles con atros lectors de pantalla como lo Jaws. Ixo significa que atros usuarios de lectors de pantalla qui ubran ixe libro de treballo en una calendata posterior tendrán automaticament os capiters de ringlera y columna ya establius.

#### 10.2.2. A lista d'elementos

Igual como en a web, o NVDA tien una lista d'elementos t'o Microsoft Excel que te permit listar y accedir ta quantas menas diferents d'información. Pa accedir t'a lista d'elementos en l'Excel preta NVDA+f7. As diferents menas d'información disponibles en a lista d'elementos son:

- Graficos: Isto lista totz os graficos en a fuella de treballo activa. Seleccionando un grafico y pretando l'intro u o botón mover ta enfoca o grafico ta navegar y leyer-lo con as teclas de flecha.
- Comentarios: Isto lista todas as celdas en a fuella de treballo activa que contiengan comentarios. S'amuestra l'adreza d'a celda de conchunta con os suyos comentarios ta cada celda. Pretando l'intro u lo botón mover ta en estar en un comentario listau se'n moverá dreitament t'a ixa celda.
- Formulas: Isto lista todas as celdas en a fuella de treballo que contiengan una formula. S'amuestra l'adreza d'a celda de conchunta con a suya formula ta cada celda. Pretando l'intro u lo botón mover ta en una formula listada se'n moverá dreitament t'a ixa celda.
- Fuellas: Isto lista todas as fuellas en o libro de treballo. Pretar f2 en estar en una fuella listada te permit renombrar a fuella. Pretando l'intro u lo botón de mover ta en estar en a fuella listada seleccionará ixa fuella.
- Campos de formulario: Isto lista totz os campos de formulario en a fuella de treballo activa. Pa cada campo de formulario, a lista d'elementos amuestra o texto alternativo d'o campo de conchunta con as adrezas d'as celdas que cubre. Seleccionando un campo de formulario y pretando l'intro u lo botón de mover ta se'n mueve ta ixe campo en modo de navegación.

#### 10.2.3. Anunciau de Comentarios

Pa anunciar qualsiquier comentario pa la celda actualment enfocada preta NVDA+alt+c. Totz os comentarios d'a fuella de treballo pueden listar-sen tamién en a lista d'elementos d'o NVDA.

#### 10.2.4. Leyer as celdas protechidas

Si un libro de treballo fuó protechiu, puet estar imposible mover o foco t'a celdas particulars que fuoron blocadas ta edición. Pa permitir mover-se-ne ta celdas blocadas cambea t'o modo de navegación pretando NVDA+espacio y allora fe servir os comandos estandar de movimiento de l'Excel como as teclas de flecha por todas as celdas en a fuella de treballo actual.

#### 10.2.5. Campos de formulario

As fuellas de treballo de l'Excel pueden incluir campos de formulario. Puetz accedir ta ells fendo servir a lista d'elementos u as teclas de navegación d'una sola letra de campos de formulario; f y mayus+f. Una vez que te'n has moviu ta un campo de formulario en o modo de navegación puetz pretar l'intro u o espacio pa activar-lo u bien cambiar t'o modo de foco pa poder interactuar con ell, pendendo d'o control. Pa mas información sobre o modo de navegación y a navegación d'una sola letra mira-te a sección d'o modo de navegación.

### 10.3. Microsoft PowerPoint

Nombre | Tecla | Descripción
--- | --- | ---
commutar a lectura de notas de l'orador | control+mayus+s | Quan se ye en una presentación en execución, ista orden commutará entre las notas de l'orador t'a diapositiva y o conteniu d'a diapositiva. Isto solament afecta a o que leye o NVDA, no a o que s'amuestra en a pantalla.

### 10.4. foobar2000

Nombre | Tecla | Descripción
--- | --- | ---
Anunciar o tiempo restant | control+mayus+r | Anuncia o tiempo restant d'a pista actualment en reproducción, si bi'n ha beluna.

Nota: L'alcorce de teclau d'anunciau d'o tiempo restant nomás funciona con a cadena de formato predeterminada t'a linia d'estau d'o foobar.

### 10.5. Miranda IM

Nombre | Tecla | Descripción
--- | --- | ---
Anunciar un mensache recient | NVDA+control+1-4 | Anuncia un d'os mensaches recients pendendo d'o numero pretau; p. eix.: NVDA+control+2 leye o segundo mensache mas recient.

### 10.6. Poedit

Nombre | Tecla | Descripción
--- | --- | ---
Anunciar a finestra de Comentarios | control+mayus+c | Anuncia qualsiquier comentario en a finestra de comentarios.
Anunciar as notas t'os traductors | control+mayus+a | Anuncia qualsiquier nota t'os traductors.

### 10.7. Skype

Mientras una conversa:

Nombre | tecla | Descripción
--- | --- | ---
Revisar un mensache | NVDA+control+1-0 | Anuncia y mueve o cursor de revisión ta un mensache recient, pendendo d'o numero pretau; p.eix. NVDA+control+2 leye o segundo mensache más recient .

### 10.8. Kindle pa PC

O NVDA suporta leyer y navegar por libros en l'Amazon Kindle pa PC. Ixa funcionalidat no ye disponible que en libros Kindle disenyaus con "lector de pantalla: suportau", puetz comprebar-lo en a pachina de detalles d'o libro.

S'emplega o modo de navegación pa leyer libros. S'enchega automaticament en que ubres bell libro u enfocas l'aria d'o libro. Se pasará de pachina automaticament como ye de dar en que muevas o cursor u emplegues o comando de leyer-lo tot. Puetz pasar t'a siguient pachina manualment con a tecla abance de pachina y pasar t'a pachina anterior con a tecla de recule de pachina.

Se suporta a navegación d'una sola letra pa vinclos y graficos pero nomás adintro d'a pachina actual. A navegación por vinclos tamién inclui as notas a o piet.

#### 10.8.1. Selección de texto

O Kindle te permite realizar qualques funcions en o texto seleccionau, incluindo obtener una definición de diccionario, adhibir notas y resaltaus, copiar o texto en o portafuellas y mirar en a web. Pa fer ixo, en primeras selecciona texto como lo farías normalment en o modo de navegación, -. eix. fendo servir mayus y y as teclas de cursor. Una vez que haigas seleccionau texto preta a tecla d'aplicacións u mayus+f10 pa amostrar as opcions disponibles pa treballar con a selección. Si fas ixo sin texto seleccionau, as opcions s'amostrarán pa la parola en que siga o cursor.

#### 10.8.2. Notas d'Usuario

Puetz adhibir bella nota respective a bella parola u a bell pasache de texto. Pa fer ixo, en primeras selecciona o texto relevant y accede t'as opcions d'a selección como ye descrito alto. Allora triga Adhibir una nota.

En leyer en o modo de navegación o NVDA se refier a istas notas como comentarios.

Pa veyer, editar y eliminar bella nota:

1. Mueve o cursor t'o texto que contién a nota.
2. Accede t'as opcions pa la selección como ye descrito alto.
3. Triga editar una Nota.

## 11. Configurando lo NVDA

### 11.1. Preferencias

A mayoría d'as opcions d'o NVDA pueden cambiar-se emplegando quadros de dialogo a os quals s'accedeix a traviés d'o submenú Preferencias d'o menú NVDA. En totz os quadros de dialogo d'opcions d'o NVDA, preta o botón Acceptar ta acceptar qualsiquier cambeo que haigas feito. Ta cancelar qualsiquier cambeo, preta o botón Cancelar u a tecla escape. Qualques opcions tamién pueden cambiar-se emplegando teclas d'alcorce, que se listan do sigan relevants en as seccions subsiguients.

Nota que por defecto, no totz os dialogos de preferencias pueden estar accediuss con cenyos de dentrada (comandos de teclau, cenyos tactils, etc.). Si deseyas acceder ta dialogos que no tienen alcorces de teclas adedicaus, fe servir o dialogo de cenyos de dentrada t-adhibir cenyos personalizaus ta iste dialogo.

#### 11.1.1. Opcions Chenerals (NVDA+control+g)

O quadro de dialogo Opcions Chenerals se troba en o menú Preferencias. Contién as siguients opcions:

##### Idioma

Isto ye un quadro combinau que te permite seleccionar l'idioma en que habría d'amostrar-se a interficie d'usuario y os mensaches d'o NVDA. Bi ha muitos idiomas, manimenos a zaguera esleción en a lista ye clamada "Predeterminau ta l'usuario". Ista esleción dirá a lo NVDA que faiga servir l'idioma en o que o Windows siga actualment configurau.

Por favor para cuenta que o NVDA debe estar reenchegau en que se cambee l'idioma. O NVDA te preguntará si deseyas reenchegar-ne si fas cambeos en a selección. Preta l'Acceptar y o NVDA se reenchegará.

##### Alzar a configuración en salir

Ista opción ye una caixeta de verificación que quan se marca diz a lo NVDA que alce automaticament l'actual configuración en que salgas d'o NVDA.

##### Amostrar as opcions de salida en salir d'o NVDA

Ista opción ye una caixeta de verificación que te permite trigar si amaneix u si no pas un dialogo en que salgas d'o NVDA que te pregunte qué acción quiers fer. Quan siga marcada, un dialogo amaneixerá en que intentes salir d'o NVDA preguntando-te si quiers salir, reenchegar u reenchegar con os complementos desenchegaus. Quan no siga marcada, se saldrá d'o NVDA inmediatament.

##### Reproducir sons en enchegar u desenchegar o NVDA

Ista Opción ye una caixeta de verificación que quan ye marcada diz a lo NVDA que reproduzca sons quan s'enchegue u desenchegue.

##### Libel de mensaches alzaus en o rechistro

Isto ye un quadro combinau que te permite trigar quánto meterá o NVDA en o rechistro seguntes s'executa. Cheneralment os usuarios no habrían d'amenester tocar isto ya que no ye masiau amigable. Manimenos si yes querendo proporcionar información en un informe sobre un fallo etc., allora podrá estar una buena opción.

##### Encetar o NVDA automaticament dimpués d'autentificar-se en Windows

Si ista opción ye activada, o NVDA rancará automaticament malas que t'autentifiques en Windows. Ista opción nomás ye disponible ta copias instaladas d'o NVDA.

##### Emplegar o NVDA en a finestra d'autentificación de Windows (requier privilechios d'administrador)

Si t'autentificas en Windows proporcionando un nombre d'usuario y una clau, allora activando ista opción ferá que o NVDA s'enciete automaticament en a finestra d'autentificación en que Windows s'enciete. Ista opción nomás ye disponible t'as copias instaladas d'o NVDA.

##### Emplegar as opcions alzadas actualment en l'autentificación y atras pantallas seguras (requier privilechios d'administrador)

En pretar iste botón copias a tuya configuración d'usuario d'o NVDA actualment alzada t'o directorio de sistema de configuración d'o NVDA, tal que o NVDA lo ferá servir quan s'execute en l'autentificación, Control de Cuentas d'Usuario (UAC) y atras pantallas seguras de Windows. Pa estar seguro que todas as tuyas opcions se transfieren, asegura-te d'alzar en primeras a tuya configuración con control+NVDA+c u alza a configuración en o menú NVDA. Ista opción solament ye disponible pa las copias instaladas d'o NVDA.

##### Mirar automaticament as actualizacions d'o NVDA

Si isto ye activau, o NVDA mirará automaticament versions esvielladas y t'informará quan una actualización siga disponible. Tamién puetz mirar as actualizacions manualment seleccionando Mirar as Actualizacions baixo lo menú Aduya en o menú NVDA.

#### 11.1.2. Selección de sintetizador (NVDA+control+s)

O dialogo Sintetizadors, que se troba en "Sintetizadors..." en o menú Preferencias, te permite seleccionar qué sintetizador habría d'emplegar o NVDA ta charrar. Una vez haigas seleccionau o tuyo sintetizador d'esleción, puetz pretar Acceptar y o NVDA cargará o sintetizador seleccionau. Si bi ha una error cargando lo sintetizador, un quadro de mensache t'alvertirá d'o feito, y continará emplegando lo sintetizador anterior.

##### Sintetizador

Ista opción te permite trigar o sintetizador que deseyas que emplegue o NVDA t'a salida de voz.

Ta una lista d'os sintetizadors que suporta lo NVDA, por favor uella la sección Sintetizadors de Voz Suportaus.

Un elemento especial que amaneixerá siempre en ista lista ye "Sin Voz", que te permite emplegar o NVDA sin salida de voz beluna. Ixo podría estar util pa belún que deseye emplegar nomás o NVDA con Braille, u talment pa desembolicadors vidents que solament deseyen emplegar o Visor d'a Voz.

##### Dispositivo de Salida

Ista opción te permite trigar a tarcheta de son a traviés d'a quala NVDA habría de mandar charrar a o sintetizador seleccionau.

##### Modo d'achiquida d'audio

Tecla: NVDA+mayus+d

En o Windows 8 y superiors, ista opción te permit esleyir si o NVDA habría de baixar o volumen d'atras aplicacions mientras o NVDA ye charrando, u tot o tiempo entre que o NVDA ye correndo.

- No achiquir: O NVDA nunca no baixará o volumen d'atros sons.
- Achiquir quan salga fabla y sons: O NVDA nomás baixará o volumen d'atros sons quan o NVDA siga charrando u reproducindo sons. Ixo puet no marchar pa totz os sintetizadors.
- Achiquir siempre: O NVDA mantendrá o volumen d'atros sons más baixo tot o tiempo que siga correndo.

Ista opción nomás ye disponible si o NVDA ye instalau. No ye posible suportar l'achiquida d'audio en as copias portables y temporals d'o NVDA.

#### 11.1.3. Opcions de Voz (NVDA+control+v)

O dialogo Opcions de Voz, que se troba en o menú Preferencias, contién opcions que te permiten modificar o son d'a voz. Ta una traza alternativa rapida de controlar os parametros de voz dende qualsiquier puesto, por favor uella la sección Grupo d'Opcions de Sintetizador.

O quadro de dialogo d'opcions de voz contién as siguients opcions:

##### Voz

A primera opción que obtiens en iste dialogo ye un quadro combinau, que lista todas as voces d'o sintetizador actual que tiens instalau. Puetz emplegar as teclas de cursor ta escuitar todas as varias eslecions. As flechas cucha y alto puyan por a lista, mientras que as flechas dreita y abaixo en baixan.

##### Variant

Si yes emplegando lo sintetizador Espeak NG empaquetau de conchunta con o NVDA, Iste ye un quadro combinau que te permite seleccionar a variant con a que o sintetizador habría de charrar. As variants d'o Espeak NG son prou parellanas a las voces, pero furnen atributos licherament diferents a la voz d'o ESpeak NG. Qualques variants sonarán como un hombre, qualques como una muller, y qualques como si tenesen carraspera.

##### Velocidat

Ista opción te permite cambiar a velocidat d'a voz. Ista ye una barra de desplazamiento que va dende 0 dica 100, (estando 0 a velocidat mas lenta y estando 100 a mas rapida).

##### Ton

Ista opción te permite cambiar o ton d'a voz. Ista ye una barra de desplazamiento que va dende 0 dica 100, (estando 0 o ton mas baixo y estando 100 o mas alto).

##### Volumen

Ista opción ye una barra de desplazamiento que va dende 0 dica 100, (estando 0 o volumen mas baixo y estando 100 o mas alto).

##### Entonación

Ista opción ye una barra de desplazamiento que te permite trigar quánta entonación (puyada y caita en o ton) habría d'emplegar o sintetizador pa charrar. (O solo sintetizador que furne ista opción actualment ye o Espeak NG).

##### Cambeo Automatico d'Idioma

Ista caixeta de verificación te permite activar u desactivar si o NVDA habría de cambiar os idiomas d'o sintetizador de voz automaticament sio texto a leyer especifica o suyo idioma. Ista opción ye activada de traza predeterminada. Actualment nomás o sintetizador eSpeak NG suporta o cambeo automatico d'idioma.

##### Cambeo Automatico de Dialecto

Ista caixeta de verificación te permite activar u desactivar si os cambeos de dialecto s'habrían de fer, en cuenta de nomás cambiar l'idioma actual. Por eixemplo: Si se ye leyendo en una voz anglés U.S. pero partis d'un documento tienen bell texto en anglés U.K. allora si ista caracteristica ye activada o sintetizador cambiará o suyo accento. Ista opción ye desactivada de traza predeterminada.

##### Libel de Puntuación y simbolos

Tecla: NVDA+p

Isto te permite trigar a cantidat de puntuación y atros simbolos que habrían de charrar-se como parolas. Por eixemplo, quan se configura a toda, totz os simbolos se charrarán como parolas. Ista opción s'aplica a totz os sintetizadors, no solament a lo sintetizador activo actualment.

##### Confidar en l'idioma d'a voz en procesar caracters y simbolos

Enchegada por defecto, ista opción le diz a lo NVDA si se puet confidar en l'idioma d'a voz actual en procesar simbolos y caracters . Si trobas que o NVDA ye leyendo puntuación en l'idioma incorrecto ta un sintetizador u voz particular puetz deseyar desenchegar isto t'aforzar a lo NVDA ta que faiga servir a suya opción d'idioma global en cuenta.

##### Cambeo de Porcentache de Ton ta Mayusclas

Iste campo d'edición te permite tecliar a cantidat en que o ton d'a voz cambiará quan se charre una letra mayuscla. Ista valor ye un porcentache, an una valor negativa baixa o ton y una valor positiva la puya. Ta no cambiar o ton s'emplega lo 0.

##### Dicir Mayus antis de Mayusclas

Ista opción ye una caixeta de verificación, que quan ye marcada diz a lo NVDA que diga a parola "mayus" antis de qualsiquier letra en mayuscla, quan se navega sobre ella u charrando-la quan ye estando escrita. Normalment, o NVDA eleva o ton licherament ta qualsiquier letra mayuscla, pero qualques sintetizadors podrán no suportar isto bien, asinas talment ista opción podrá estar d'utilidat.

##### chuflar ta Mayusclas

Si ista caixeta de verificación ye marcada, o NVDA emitirá un chicot chufliu cada vez que siga charrando un caracter en mayuscla. Como a caixeta de verificación 'dicir mayus ta mayusclas', ista ye util ta sintetizadors que no puedan modificar o suyo ton t'as letras mayusclas.

##### Emplegar a funcionalidat de letreyo si ye suportada

Qualques parolas consisten en nomás un caracter, pero a pronuncia ye diferent pendendo de si o caracter va a estar charrau como un caracter individual (tal como quan se letreya) u una parola. Por eixemplo en aragonés "y" ye tanto una letra como una parola y se pronuncia de traza diferent en cada caso. Ista opción permite a lo sintetizador diferenciar entre istos dos casos si o sintetizador lo suporta. A mayoría d'os sintetizadors lo suportan.

Ista opción cheneralment habría d'activar-se. Manimenos, qualques sintetizadors Microsoft Speech API no implementan isto correctament y funciona anomalament quan s'activa. Si yes tenendo problemas con a pronuncia de caracters individuals, preba desactivando ista opción.

#### 11.1.4. Grupo d'Opcions de Sintetizador

Si deseyas cambiar rapidament opcions de voz sin ir t'o dialogo d'Opcions de Voz, bi ha qualques teclas d'ordens d'o NVDA que te permiten mover-te-ne a traviés d'as opcions de voz mas comunas, dende qualsiquier puesto mientras s'executa o NVDA:

Nombre | Tecla Sobremesa | Tecla Portatil | Descripción
--- | --- | --- | ---
Mover-se-ne t'a siguient opción d'o sintetizador | NVDA+control+Flecha dreita | NVDA+control+Flecha dreita | Se mueve t'a siguient opción de voz disponible dimpués de l'actual, pasando por a primera opción de nuevo dimpués d'a zaguera
Mover-se-ne t'a opción anterior d'o sintetizador | NVDA+control+Flecha cucha | NVDA+control+Flecha cucha | Se mueve t'a opción de voz anterior disponible dimpués de l'actual, pasando por a primera opción de nuevo dimpués d'a zaguera
Incrementar l'actual opción d'o sintetizador | NVDA+control+Flecha alto | NVDA+control+Flecha alto | incrementa a opción de voz actual sobre a quala sigas. P. eix.: incrementa la velocidat, triga la siguient voz, incrementa o volumen
Decrementar l'actual opción d'o sintetizador | NVDA+control+Flecha abaixo | NVDA+control+Flecha abaixo | decrementa a opción de voz actual sobre a quala sigas. P. eix.: decrementa a velocidat, triga a voz anterior, decrementa o volumen

#### 11.1.5. Opcions de Braille

O quadro de dialogo d'Opcions de braille puet estar invocau indo t'o menú preferencias y allora ir t'a opción opcions de braille.

##### Linia Braille

A primera opción conque te trobarás en o dialogo d'opcions de braille ye un quadro combinau que diz "Linia braille". Te se presentará con quantas opcions pendendo de quántas linias braille bi haiga disponibles en o tuyo sistema. Mueve-te-ne entre istas opcions con as flechas.

Sin braille significa que no yes emplegando lo braille.

Por favor mira a sección Linias Braille Suportadas ta mas información sobre as linias braille suportadas.

##### Puerto

Ista opción, si en ye disponible, te permite trigar qué puerto u tipo de connexión s'utilizará ta comunicar-se con a linia braille que tiengas seleccionada. En ye un quadro combinau que contién as opcions posibles t'a tuya linia braille.

De traza predeterminada, o NVDA emplega a detección de puerto automatica, o qual significa que a connexión con o dispositivo braille s'establirá automaticament escaniando os dispositivos USB y bluetooth disponibles en o tuyo sistema. Por tanto, ta qualques linias braille, podrás trigar explicitament qué puerto habría d'emplegar-se. Opcions comunas son "Automatico" (que diz a lo NVDA que emplegue o procedimiento de selección de puerto predeterminau automatico), "USB", "Bluetooth" y os puertos de comunicación serie si a tuya linia braille suportan iste tipo de comunicación.

Ista opción no sería disponible si a tuya linia braille solament suportase detección de puerto automatica.

Podrás consultar a documentación t'a tuya linia braille en a sección Linias Braille Suportadas ta informar-te de mas detalles sobre os tipos suportaus de puertos y comunicación disponibles.

##### Tabla de Salida

A siguient opción que vien en iste dialogo ye o quadro combinau d'a tabla de salida braille. En iste quadro combinau, trobarás tablas braille, estandars braille y graus ta diferents idiomas. A tabla trigada s'utilizará ta transcribir texto a braille ta presentar-lo en a linia braille. Puetz mover-te-ne entre as tablas braille en a lista emplegando as teclas de cursor.

##### Tabla de Dentrada

Complementariament con a opción anterior, o siguient achuste que trobarás ye o quadro combinau d'a tabla de dentrada braille. A tabla trigada s'utilizará ta transcribir ta texto o braille introduciu en o teclau tipo perkins d'a linia braille. Puetz mover-te-ne entre as tablas braille en a lista emplegando as teclas de cursor.

Para cuenta que ista opción nomás ye util si a tuya linia braille tien un teclau tipo Perkins y si ista caracteristica ye suportada por o controlador d'a linia braille. Si a dentrada no ye suportada en una linia que tienga un teclau braille, isto se notificará en a sección Linias Braille Suportadas.

##### Expandir ta braille d'ordinador a parola en o cursor

Ista opción permite a la parola que ye baixo o cursor estar amostrada en braille d'ordinador no contraito.

##### Amostrar o cursor

Ista opción permit a o cursor braille enchegar-se y desenchegar-se. S'aplica a o cursor d'o sistema y a o cursor de revisión, pero no pas a o endicador d'a selección.

##### Cursor esparpellant

Ista opción permite que o cursor braille esparpelle. Si o esparpello ye desenchegau, o cursor braille será constantment en a posición d'alto. L'indicador de selección no ye afectau por ista opción, siempre ye con os puntos 7 y 8 sin esparpellar.

##### Velocidat d'esparpello d'o cursor (ms)

Ista opción ye un campo numerico que te permite cambiar a velocidat de esparpello d'o cursor en milisegundos.

##### Forma d'o cursor pa o foco

Ista opción te permit esleyir a forma (patrón de puntos) d'o cursor braille quan o braille siga a o foco. L'indicador de selección no ye afectau por ista opción, siempre ye con os puntos 7 y 8 sin esparpellar.

##### Forma d'o Cursor pa la Revisión

Ista opción te permite esleyir a forma (patrón de puntos) d'o cursor braille quan o braille siga a la revisión. L'indicador de selección no ye afectau por ista opción, siempre ye con os puntos 7 y 8 sin esparpellar.

##### Durada d'o Mensache (en seg)

Ista opción ye un campo numerico que controla entre quánto tiempo s'amuestra os mensaches d'o sistema en a linia braille. En especifycar 0 se deshabilita l'amostrau d'istos mensaches completament.

##### Amostrar os Mensaches Indefinidament

Ista opción permite a os mensaches d'o NVDA amostrar-se en a linia braille indefinidament.

##### O Braille sigue a

Tecla: NVDA+control+t

Ista opción te permite trigar si a linia braille seguirá a lo foco d'o sistema, u si seguirá a lo navegador d'obchectos / cursor de revisión.

##### Leyer por Paragrafo

Si ye activau, o braille s'amostrará por paragrafos en cuenta de por linias. Tamién, as ordens de linia siguient y anterior moverán por paragrafos en concordancia. Isto significa que no tiens desplazamiento d'a linia braille t'a fin de cada linia mesmo quán bi haiga mas texto d'o que culle en a linia braille. Isto podría permitir una lectura mas fluida de grans cantidatz de texto. Isto ye desactivau de traza predeterminada.

##### Privar a división de parolas quan siga posible

Si isto ye activau, una parola que siga masiau gran ta cullir en o final d'a linia braille no será dividida. En cuenta d'ixo, bi habrá bella mica d'espacio en blanco a la fin d'a linia. En desplazar-te-ne por a pantalla podrás leyer a parola completa. Ixo a veces se clama "achuste de linia". Nota que si a parola ye masiau luenga ta cullir en a linia mesmo por sí mesma, a parola agún habrá de dividir-se.

Si isto ye desactivau, tanto como siga posible d'a parola s'amostrará pero a resta en se tallará. En que te'n desplaces por a pantalla allora podrás leyer a resta d'a parola.

Activar-la pue permitir una lectura mas fluida pero por un regular requier que te'n desplaces mas por a pantalla.

##### Presentación d'o Contexto d'o Foco

Ista opción te permite trigar qué información d'o contexto amostrará o NVDA en a linia braille quan bel obchecto obtienga o foco. A información d'o contexto se refier a la hierarquía d'obchectos que contiengan o foco. Por eixemplo, quan enfoques bell elemento de lista, ixe elemento de lista fa parti d'una lista. Ixa lista podría estar contenida en un dialogo, etc. Por favor, mira-te a sección arredol d'a navegación d'obchectos pa mas información sobre a hierarquía que s'aplica a os obchectos en o NVDA.

Quan se configure en replenar a pantalla pa cambeos d'o contexto, o NVDA mirará d'amostrar tanta información de contexto como le siga posible en a linia braille, pero nomás pa las partis d'o contexto que haigan cambiadas. Pa l'eixemplo d'alto, ixo significa que en que o foco cambeye por a lista, o NVDA amostrará l'elemento d'a lista en a linia braille. Amás, si queda prau espacio en a linia braille, o NVDA mirará d'amostrar que l'elemento de lista fa parti d'una lista. Si, contino, prencipias a mover-te-ne por a lista con as teclas de cursor, se suposa que yes conscient d'estar agún en a lista. Por tanto, pa os elementos de lista restants que enfoques o NVDA nomás amostrará l'elemento d'a lista enfocau en a linia. Pa leyer o contexto de nuevas (ye decir, que yes en una lista y que a lista fa parti d'un dialogo), habrás a desplazar a tuya pantalla braille enta zaga.

Quan ista opción siga configurada a replenar siempre a pantalla, o NVDA mirará d'amostrar tanta información de contexto como síga posible en a linia braille, independientment de si has visto a mesma información de contexto dinantis. Ixo tien l'avantalla que o NVDA achustará tanta información como siga posible en a pantalla. Por tanto, a desavantalla ye que siempre bi ha una diferencia en a posición que i prencipia l'enfoque en a linia braille. Ixo puet fer dificil navegar por una lista larga d'elementos, por eixemplo, ya que habrás a mover continament o dido pa trobar o escomencipio de l'elemento. Ixe yera o comportamiento predeterminau pa o NVDA 2017.2 y anteriors.

Quan configures a opción de presentación d'o contexto d'o foco en amostrar nomás a información d'o contexto en desplazar-se-ne enta zaga, o NVDA nunca no amuestra a información d'o contexto en a linia braille por defecto. Asinas, en l'eixemplo anterior, o NVDA amostrará que enfoqués un elemento de lista. Por tanto, pa leyer o contexto (ye decir, que yes en una lista y que ixa lista fa parti d'un dialogo), habrás a desplazar a linia braille enta zaga.

Pa cambiar a presentación d'o contexto d'o foco dende qualsiquier puesto, por favor asigna un cenyo personalizau fendo servir o dialogo de cenyos de dentrada.

#### 11.1.6. Opcions de Teclau (NVDA+control+k)

Iste quadro de dialogo se troba en o menú Preferencias, baixo "Opcions de teclau...". Contién as siguients opcions:

##### Disposición d'o Teclau

Iste quadro combinau te permite trigar qué tipo de distribución de teclau habría d'emplegar o NVDA. Actualment totz dos que vienen con o NVDA son Sobremesa y Portatil.

##### Emplegar o Bloqueyo de mayusclas como tecla modificadera d'o NVDA

Si ista caixeta de verificación ye marcada, o BloqMayus puet emplegar-se como una tecla modificadera d'o NVDA.

##### Emplegar l'insertar d'o teclau estendillau como tecla modificadera d'o NVDA

Si ista caixeta de verificación ye marcada, a tecla insert (normalment trobada dencima d'as teclas de flecha, amán d'inicio y fin) puet emplegar-se como una tecla modificadera d'o NVDA.

##### Emplegar l'insertar d'o teclau numerico como tecla modificadera d'o NVDA

Si ista caixeta de verificación ye marcada, a tecla insert d'o teclau numerico puet emplegar-se como una tecla modificadera d'o NVDA.

Si no se triga garra tecla como a tecla d'o NVDA podría estar imposible accedir ta bellas ordens d'o NVDA. Por tanto, o dialogo Opcions de Teclau amostrará un mensache d'error si todas as teclas son sin trigar quan se prete l'Acceptar. Dimpués de zarrar o mensache d'error, has de'n trigar a lo menos una antis de poder pretar l'Acceptar ta zarrar o dialogo correctament.

##### Charrar os caracters en escribir-los

Tecla: NVDA+2

Quan ye marcada significa que o NVDA anunciará totz os caracters seguntes los escribas en o teclau.

##### Charrar as parolas en escribir-las

Tecla: NVDA+3

Quan siga marcada significa que o NVDA anunciará todas as parolas en escribir-las en o teclau.

##### Aturar a Voz quan s'escriben Caracters

Si ye activada, ista opción causará que a voz s'ature cada vez que s'escriba un caracter. Isto ye activau de traza predeterminada.

##### Aturar a Voz quan se preta a Tecla Enter

Si ye activada, ista opción causará que a voz s'ature cada vez que se prete a tecla Enter. Isto ye activau de traza predeterminada.

##### Permitir a lectura superficial en charrar-lo Tot

Si ye activada, bellas ordens de navegación (tals como a navegación rapida en o modo de navegación u lo movimiento por linias u por paragrafos) no aturan o charrar-lo Tot, en cuenta charrar-lo Tot blinca t'a nueva posición y contina leyendo-ye.

##### chuflar si se Tecleyan Letras Minusclas Quan o BloqMayus siga Activau

Quan ye activada, s'escuitará un chufliu d'aviso si s'escribe una letra con a tecla mayus entre que o BloqMayus ye activau. Cheneralment, escribir letras en mayusclas con o BloqMayus ye desintencionau y normalment ye a causa de no revisar que o BloqMayus siga activau. Por tanto, puet estar prou util estar alvertiu sobre isto.

##### Charrar as teclas d'ordens

Tecla: NVDA+4

Quan ye marcada significa que NVDA anunciará todas as teclas que no sigan caracters en escribir-las en o teclau. Isto inclui combinacions de teclas tals como control mas qualsiquier atra letra.

##### Reproducir son pa las errors d'ortografía entre que s'escribe

Quan ye enchegada reproduz un son curto de bomboloniu en que una parola que escribas contienga una error d'ortografía. Ista opción nomás ye disponible si l'anunciau d'errors d'ortografía ye enchegau en o dialogo d'opcions de formatiau de documentos d'o NVDA.

##### Teclas de maneyo d'atras aplicacions

Ista opción permite a l'usuario controlar si cal que o NVDA maníe as pulsacions de teclas cheneradas por aplicacions tals como teclaus en pantalla y o software de reconoixencia de voz. Ista opción ye enchegada por defecto, anque qualques usuarios pueden deseyar desenchegar-la, como os que escriben vietnamita con o software de mecanografía Unikey ya que ferá que a dentrada de caracters siga incorrecta.

#### 11.1.7. Opcions d'o churi (NVDA+control+m)

O dialogo d'Opcions d'o churi se troba en o menú Preferencias, baixo "Opcions d'o churi...". Contién as siguients opcions:

##### Anunciar os Cambeos en a Forma d'o churi

Una caixeta de verificación, que quan se marca significa que o NVDA anunciará a forma d'o puntero d'o churi cada vez que cambee. O puntero d'o churi en Windows cambea a forma d'ell ta comunicar bella información tal como quan bella cosa ye editable, u quan bella cosa ye cargable etc.

##### Activar o seguimiento d'o churi

Tecla: NVDA+m

Quan ye marcada significa que o NVDA anunciará o texto actualment baixo lo puntero d'o churi, seguntes lo muevas por a pantalla. Isto te permite trobar cosetas en a pantalla, movendo fisicament o churi, en cuenta de tractar de trobar-las a traviés d'o navegador d'obchectos.

##### Unidat de Resolución de Texto

Si o NVDA ye configurau t'anunciar o texto baixo lo churi seguntes lo muevas, ista opción te permite trigar exactament quánto texto será charrau. As opcions son caracter, parola, linia y paragrafo.

##### Anunciar o paper quan o churi dentre en l'Obchecto

Si ista caixeta de verificación ye marcada, o NVDA anunciará o paper (mena) d'obchecto en que o churi se mueva adintro d'ell.

##### Reproducir son quan se mueva o churi

Marcando ista caixeta de verificación fas que o NVDA reproduzca chuflius quan o churi se mueva, asinas que l'usuario pueda resolver do ye o churi respective a las dimensions d'a pantalla. Contra más alto siga o churi en a pantalla más alto o ton d'os chuflius. Contra más t'a cucha u dreita siga localizau o churi en a pantalla más t'a cucha u dreita se reproducirá o son (asumindo que l'usuario tien altavoces estereo u auriculars).

##### O Brilo controla o volumen d'as coordenadas d'o son

Si a caixeta de verificación 'reproducir son quan se mueva o churi' ye marcada, allora marcar ista caixeta de verificación significa que o volumen d'os chuflius d'audio ye controlau por cómo o brilo d'a pantalla siga baixo o churi. Isto ye desmarcau de traza predeterminada.

#### 11.1.8. Opcions de Cursor de Revisión

Se troba en o menú Preferencias baixo "Cursor de Revisión..." Iste dialogo contién as siguients opcions:

##### Siguir a lo Foco d'o sistema

Tecla: NVDA+7

Quan s'activa, o cursor de revisión siempre se colocará en o mesmo obchecto que l'actual foco d'o sistema siempre que iste cambee.

##### Siguir a lo Cursor d'o Sistema

Tecla: NVDA+6

Quan s'activa, o cursor de revisión se moverá automaticament t'a posición d'o cursor d'o Sistema cada vez que se mueva.

##### Siguir a lo cursor d'o churi

Quan s'activa, o cursor de revisión seguirá a lo churi seguntes se mueva.

##### Modo de Revisión Simpla

Quan s'activa, o NVDA filtrará a hierarquía d'obchectos que puet navegar-se, pa excluir qualsiquier obchecto que no siga de l'intrés ta l'usuario; p. eix.: obchectos inveyibles y obchectos utilizaus solament con propositos de disenyo.

Pa alternar o modo de revisión dende do siga asigna un cenyo personalizau fendo servir o dialogo de cenyos de dentrada.

#### 11.1.9. Opcions de Presentación d'Obchectos (NVDA+control+u)

Se'n troba en o menú Preferencias baixo "Presentación d'Obchectos..." Iste quadro de dialogo contién as siguients opcions:

##### Anunciar os Consellos

Una caixeta de verificación que quan ye marcada diz a lo NVDA que anuncie consellos seguntes amaneixcan. Muitas finestras y controls amuestran un chicot mensache (u consello) quan mueves o puntero d'o churi sobre ells, u qualques veces quan te mueves con o foco por ells.

##### Anunciar os globos d'aduya

Ista caixeta de verificación quan ye marcada diz a lo NVDA que anuncie os globos d'aduya quan amaneixcan. Os globos d'aduya son como chicotz consellos, pero normalment son mas grans, y son asociaus con eventos d'o Sistema tals como un cable de ret estando desenchegau, u talment alertarte sobre problemas de seguranza de Windows.

##### Anunciar as Teclas d'Alcorce d'os Obchectos

Quan ista caixeta de verificación ye verificada, o NVDA incluirá a tecla d'alcorce que siga asociada con cierto obchecto u control en que siga anunciau. Por eixemplo o menú Fichero en una barra de menú podrá tener una tecla d'alcorce Alt+F.

##### Anunciar a Información d'a Posición de l'Obchecto

Ista opción te permite trigar do deseyas tener una posición de l'obchecto anunciada (p. eix.: 1 de 4) quan te'n mueves ta l'obchecto con o foco u lo navegador d'obchectos.

##### Deducir a información de Posición de un Obchecto quan no siga disponible

Si l'anunciau d'información de posición de l'obchecto ye desactivada, ista opción permite a lo NVDA deducir a información de posición de l'obchecto quan no siga disponible ta un control en particular.

Quan en siga activau, o NVDA anunciará información de posición ta mas controls tals como menús y barras de ferramientas, manimenos ista información podrá estar licherament incorrecta.

##### Anunciar as Descripcions d'Obchectos

Desmarca ista caixeta de verificación si creyes que no amenestes escuitar a descripción anunciada de conchunta con os obchectos.

##### Salida d'a Barra de Progreso

Tecla: NVDA+u

Ista opción se te presienta con un quadro combinau que controla cómo anuncia lo NVDA as actualizacions d'as barras de progreso.

En tien as siguients opcions:

- Desactivau: As barras de progreso no serán anunciadas seguntes en cambeen.
- Charrar: Ista opción diz a lo NVDA que charre as barras de progreso en porcentaches. Cada vez que a barra de progreso cambee, o NVDA charrará la valor nueva.
- chuflar: Isto diz a lo NVDA que chufle cada vez que a barra de progreso cambee. Ta un chufliu mas alto, o completau d'a barra de progreso ye mas proximo
- chuflar y Charrar: Ista opción diz a lo NVDA que chufle y charre en que s'actualiza una barra de progreso.

##### Anunciar as Barras de Progreso en Segundo Plano

Ista ye una opción que, quan ye marcada, diz a lo NVDA que mantienga l'anunciau d'una barra de progreso, encara si no'n ye fisicament en o primer plano. Si minimizas u cambeas ta unatra finestra que contienga una barra de progreso, o NVDA mantendrá a pista d'ella, permitindo-te fer atras cosetas mientras o NVDA sigue a la barra de progreso.

##### Anunciar os cambeos de conteniu dinamico

Tecla: NVDA+5

Commuta l'anunciau de conteniu nuevo en obchectos particulars tals como terminals y o control d'historico en programas de chat.

##### Reproducir un son en amaneixer sucherencias automaticas

Cambia e'anunciau de l'aparición de sucherencias automaticas, y si ye enchegau, o NVDA reproducirá un son pa endicar-lo. As sucherencias automaticas son listas de dentradas sucheridas basadas en o texto introduciu en qualques campos d'edición y documentos. por eixemplo, quan introduzcas texto en o quadro de busca en o menú d'inicio en o Windows Vista y posteriors, o Windows amuestra una lista de sucherencias basadas en lo que escribiés. Pa bells campos d'edición tals como campos de busca en qualques aplicacions d'o Windows 10, o NVDA puet notificar-te que ha amaneixiu una lista de sucherencias en escribir-bi texto. A lista de sucherencias automaticas se zarrará malas que te'n muevas por o campo d'edición, y pa bells campos, o NVDA puet notificar-te d'ixo en que ixo ocurra.

#### 11.1.10. Opcions de redacción de Dentrada

O dialogo Opcions de redacción de Dentrada puet trobar-se baixo o menú Preferencias. Iste dialogo te permite controlar cómo anuncia lo NVDA a dentrada de Caracters Asiaticos, tals como con IME u metodos de Servicio de dentrada de texto . Para cuenta que a causa d'o feito que os metodos de dentrada varean en gran medida por as suyas caracteristicas disponibles y por cómo transmiten a información, lo mas prebable será que siga necesario configurar istas opcions de modo diferencial ta cada metodo de dentrada ta obtener a experiencia d'escritura mas eficient.

##### Anunciar Automaticament totz os Candidatos Disponibles

Ista opción, que ye activada de traza predeterminada, te permite trigar si totz os candidatos veyibles habrían d'anunciar-se automaticament en que amaneixca una lista de candidatos u a suya pachina cambee. Tener ista opción activada pa metodos de dentrada pictografica tals como lo chino Nuevo ChangJie u lo Boshiami, ye util pos puetz escuitar totz os simbolos automaticament y os suyos numers y puetz trigar-ne un immediatament. Manimenos, pa os metodos de dentrada foneticos tals como chino Nuevo Fonetico, Podría estar mas util desactivar ista opción ya que totz os simbolos sonarán igual y habrás d'emplegar as teclas de cursor pa navegar por os elementos d'a lista individualment pa obtener mas información d'a descripción de caracters pa cada candidato.

##### Anunciar o Candidato trigau

Ista Opción, que ye activada por omisión, te permite trigar si o NVDA habría d'anunciar o candidato seleccionau en que amaneixe una lista de candidatos u quan a selección se cambió. T'os metodos de dentrada an a selección se puet cambiar con as teclas de flechas (tal como lo Chino Nueva Fonetica) isto ye necesario, pero ta qualques metodos de dentrada podría estar mas eficient tecliar con ista opción desactivada. Para cuenta que agún con ista opción desactivada, o cursor de revisión encara se colocará sobre o candidato seleccionau permitindo-te emplegar a navegación d'obchectos ta revisar-ne manualment ta leyer iste u atros candidatos.

##### Incluir siempre una descripción curta d'o caracter quan s'anuncien candidatos

Ista Opción, que ye enchegada por defecto, te permite trigar si o NVDA habría de furnir u no pas una descripción curta pa cada caracter en un candidato, u en que se seleccione u en que se leiga automaticament en que amaneixca la lista de candidatos. Para cuenta que ta localizacions tals como lo Chino, l'anunciau de descripcions extra de caracters t'o candidato seleccionau no ye afectau por ista opción. Ista opción podría estar util t'os metodos de dentrada Coreán y chaponés.

##### Anunciar os Cambeos en a cadena de lectura

Qualques metodos de dentrada como lo Chino Nuevo Fonetico y lo Nuevo ChangJie tienen una cadena de lectura (conoixida a veces como una cadena de precomposición). Puetz trigar si o NVDA habría d'anunciar os caracters nuevos en estar tecliaus en ista cadena de lectura con ista opción. Ista opción ye activada de traza predeterminada. Para cuenta que qualques metodos de dentrada antigos tals como lo Chino ChangJie podrían no emplegar a cadena de lectura ta contener os caracters de precomposición, en cuenta podrían emplegar a cadena de composición dreitament. Por favor mira a siguient opción ta configurar l'anunciau d'a cadena de redacción.

##### Anunciar os Cambeos en a cadena de redacción

Dimpués que a lectura u os datos de precomposición haigan estau combinaus dentro d'un simbolo pictográfico valido, a mayoría d'os metodos de dentrada colocan iste simbolo dentro d'una cadena de composición ta un almagazenamiento temporal de conchunta con atros simbolos combinaus antis que finalment se fiquen dentro d'o documento. Ista Opción te permite trigar si o NVDA habría d'anunciar u no pas simbolos nuevos seguntes amaneixcan en a cadena de redacción. Ista opción ye activada por omisión.

#### 11.1.11. Opcions d'o modo de navegación (NVDA+control+b)

O dialogo d'opcions d'os Modos de navegación puet trobar-se en o menú Preferencias, baixo "modo Navegación"...".

O dialogo contién as siguients opcions:

##### Maximo Numero de Caracters en Una Linia

Iste campo mete l'amplaria maxima d'una linia d'o modo virtual (en caracters).

##### Maximo numero de Linias por Pachina

Iste campo achusta a cantidat de linias que moverás quan pretes Abance de pachina u Retroceso de pachina mientras sigas en o modo de navegación.

##### Fer servir disenyo de pantalla

Tecla: NVDA+v

Ista opción te permite d'especificar si o conteniu en o modo de navegación habría de colocar cosetas tals como vinclos y atros campos en a suya propia linia, u si habría de conservar-los en o fluixo de texto seguntes en siga amostrau visualment. Si a opción ye activada, allora as cosetas remanirán seguntes sigan amostradas visualment, pero si ye desactivada, allora os campos serán colocaus en a suya propia linia.

##### Charrar-lo Tot Automaticament en Cargar a Pachina

Ista caixeta de verificación commuta a verbalización automatica d'una pachina dimpués de cargar-la en o modo de navegación. Ista opción ye activada por defecto.

##### Incluir as Tablas de Disenyo

Ista opción afecta a cómo manea lo NVDA las tablas utilizadas exclusivament con fins de disenyo. Quan ye activada, NVDA las tracta como tablas normals, anunciando-las basando-se en as Opcions de Formatiau de Documento y localizando-las con as ordens de navegación rapida. Quan ye desactivada, no s'anuncian ni se troban con a navegación rapida. Manimenos, o conteniu d'as tablas encara s'incluirá como texto normal. Ista opción ye desactivada de traza predeterminada.

##### Configurando l'anunciau de campos tals como vinclos y encabezaus

Por favor troba las nuevas opcions en o dialogo Opcions de Formatiau de documento.

##### Modo de foco automatico ta cambeos d'o foco

Ista opción permite a lo modo de foco invocar-se si o foco cambea. Por eixemplo, quan yes en una pachina Web, si pretas o tabulador y cayes sobre un formulario, si ista opción ye verificada, o modo de foco s'invocará automaticament.

##### Modo de foco automatico ta movimiento de cursor

Ista opción, quan ye marcada, permite a lo NVDA dentrar en y abandonar o modo de foco en que s'utilizan as flechas. Por eixemplo, si vas pretando flecha abaixo por una pachina Web y cayes sobre un quadro d'edición, o NVDA activará automaticament o modo de foco. Si pretas as flechas ta salir d'o quadro d'edición, o NVDA te'n tornará a meter en o modo de revisión.

##### Indicación d'Audio d'os modos de Foco y de Navegación

Si ista opción ye activada, o NVDA reproducirá sons especials quan cambee entre o modo de navegación y o modo de foco en cuenta de charrar o cambeo.

##### Capturar os cenyos que no son comandos ta que no aconsiga o documento

Habilitada de traza predeterminada, ista opción te permite trigar si os cenyos (tals como a pulsación de teclas) que no sigan comandos d'o NVDA y que no se considere que sigan teclas de comandos en cheneral habrían de capturar-sen ta no pasar t'o documento que siga en o foco actualment. Como un eixemplo, en estar activada, si se pretó a letra j habría de capturar-se ta no aconseguir o documento ya que no'n ye ni una tecla de navegación rapida ni ye prebable que siga un comando d'a mesma aplicación.

#### 11.1.12. Formatiau de Documentos (NVDA+control+d)

Iste quadro de dialogo se troba en o menú Preferencias, baixo "Formatiau de Documentos...".

A mayoría d'as caixetas de verificación en iste dialogo son pa configurar qué tipo de formato deseyas escuitar automaticament en que muevas o cursor por os documentos. Por Eixemplo, si marcas a caixeta de verificación anunciar o nombre d'a fuent, cada vez que navegues por o texto con una fuent diferent, o nombre d'a fuent será anunciau.

As opcions de formatiau de documentos son organizadas en grupos. Puetz configurar l'anunciau de:

- Fuent
  - Nombre d'a fuent
  - Grandaria d'a fuent
  - Atributos d'a fuent
  - Enfasi
  - Estilo
  - Colors
- Información de documento
  - Comentarios
  - Revisions de l'editor
  - Errors d'ortografía
- Pachinas y espaciau
  - Numers de pachina
  - Numers de linia
  - Anunciau d'a sangría de linia (desenchegau, fabla, tons, todas dos fabla y tons)
  - Sangría de paragrafo (por eixemplo: sangría francesa, sangría d'a primera linia)
  - Espaciau de linia (simple, dople, etc.)
  - Aliniación
- Información de tabla
  - Tablas
  - Capiters de ringlera y columna
  - Coordenadas de celdas
  - Cantos d'as celdas [(desenchegau, estilos, totz dos Colors y estilos)
- Elementos
  - Capiters
  - Vinclos
  - Listas
  - Citas
  - Zonas
  - Bastidas
  - Clicable

Pa trigar istas opcions dende qualsiquier puesto asigna cenyos personalizaus fendo servir o dialogo de cenyos de dentrada.

##### Anunciar os cambeos de formato dimpués d'o cursor

Si ye activada, ista opción diz a lo NVDA que prebe y detecte totz os cambeos de formato en una linia seguntes l'anuncia, si se fa isto podría ralentizar-se a rispuesta d'o NVDA.

De traza predeterminada, o NVDA detectará o formato en a posición d'o cursor d'o Sistema / Revisión, y en qualques casos podría detectar o formato en a resta d'a linia, nomás si no bi ye causando un decremento d'a respuesta.

Enchega ista opción mientras comprebas a lectura de documentos en aplicacions tals como lo WordPad en do lo formato ye important.

##### Anunciau d'a sangría d'a linia

Ista opción te permite configurar cómow s'anuncia a sangría en o prencipio d'as linias. O quadro combinau d'"anunciar a sangría d'a linia con" tien quatro opcions.

- Desenchegau: O NVDA no tractará a sangría de traza especial.
- Voz: Si se triga voz, en que a cantidat d'a sangría cambeye o NVDA dirá bella cosa como "dotze espacio" u "quatro tabulación."
- Tons: Si se triga tons, en que a cantidat de sangría cambeye os tons indicarán a cantidat de cambeyo en a sangría. O ton puyará de ton cada espacio, y pa una tabulación, puyará os tons equivalents a 4 espacios.
- Todas dos, voz y tons: Ista opción leye a sangría fendo servir totz dos metodos debantditos.

#### 11.1.13. Opcions de l'OCR d'o Windows 10

Se puet acceder ta iste dialogo dende o menú de preferencias d'o NVDA y te permite configurar l'OCR d'o Windows 10.

##### Idioma de reconoixencia

Iste quadro combinau te permite esleyir l'idioma pa emplegar con a reconoixencia de texto.

#### 11.1.14. Diccionarios d'a Fabla

O menú de Diccionarios d'a fabla, (trobau en o menú Preferencias) contién dialogos que te permiten controlar o modo en que o NVDA pronuncia parolas u frases particulars. Bi ha actualment tres menas diferents de diccionarios d'a fabla. son:

- Predeterminau: as reglas en iste diccionario afectan a todas as voces en o NVDA.
- Voz: un diccionario que as suyas reglas afectan a la voz t'o sintetizador que actualment ye estando utilizau.
- Temporal: as reglas en iste diccionario afectan a todas as voces en o NVDA, pero nomás t'a sesión actual. Istas reglas son temporals y se perderán si o NVDA ye reenchegau

Amenistes asignar cenyos personalizaus fendo servir o dialogo de cenyos de dentrada si deseyas ubrir bel'un d-istos dialogsos de diccionario dende qualsiquier puesto.

Totz os dialogos de diccionario contienen una lista de reglas que serán utilizadas ta procesar a voz. O dialogo tamién contién os botons Adhibir, Editar y Eliminar.

Pa adhibir un nuevo regle a lo diccionario, preta o botón Adhibir, y replena os campos d'o quadro de dialogo que amaneix y allora preta Acceptar. Allora berás o tuyo nuevo regle en a lista de regles. Asinasmesmo pa asegurar-te que o tuyo regle ye actualment alzau, asegura-te de pretar Acceptar pa salir completament d'o dialogo de diccionario Una vez haigas finalizau d'adhibir/editar regles.

Os regles pa os diccionarios de voz d'o NVDA te permiten cambiar una cadena de caracters por unatra. Por eixemplo, si quereses tener o NVDA decindo a parola mixín cada vez que hese de decir a parola can. En o dialogo d'adhibir un regle, o modo mas facil de fer isto ye tecliar a parola can en o campo Patrón, y a parola mixín en o campo de substitución. podrías tamién querer tecliar una descripción d'o regle en o campo Comentario (bella cosa como: cambiar can por mixín).

Os diccionarios d'a fabla d'o NVDA asinasmesmo son muito mas poderosos que un simple reemplazo de parolas. O dialogo d'Adhibir regles tamién contién Una Caixeta de verificación que diz si quiers u no pas que o regle siga sensible a las mayusclas (significando que o NVDA habría de parar cuenta si os caracters son en mayusclas u en minusclas. O NVDA ignora as mayusclas y minusclas de traza predeterminada).

Finalment, un conchunto de botons de radio te permite dicir-le a lo NVDA si o tuyo patrón ha de coincidir en cualsiquier puesto, ha de coincidir nomás si ye una parola completa u ha d'estar tractau como una "expresión regular". Establir o patrón ta coincidir con una parola completa significa que nomás se ferá a substitución si o patrón no coincide con parti d'una parola larga; p. eix. dengún caracter diferent d'un caracter alfanumerico, un guión baixo, u dengún atro caracter no va chusto antis u dimpués d'o patrón. Por tanto, fendo servir l'eixemplo anterior d'a substitución d'a parola "can" con "mixín", si fueses a fer d'iste conchunto un reemplazo de parola, sería no coincidir con "canya" u "cans".

Una expresión regular ye un patrón que contién simbolos especials que te permiten emparellar mas d'un caracter a o mesmo tiempo, u emparellar nomás numers, u nomás letras, seguntes bells pocos eixemplos. As expresions regulars no son cubiertas en ista Guida de l'Usuario, pero bi ha muitos tutorials en a Web que pueden furnir-te-ne mas información.

#### 11.1.15. Pronuncia de Puntuación y simbolos

Iste dialogo te permite cambiar o modo en que son pronunciaus a puntuación y atros simbolos, asinas como o libel d'os simbolos en que se'n verbalizan.

L'idioma que se ye editando a suya pronuncia de simbolos s'amostrará en o titol d'o dialogo. Nota que iste dialogo respeta la opción "Confidar en l'idioma d'a voz en procesar caracters y simbolos" trobada en o dialogo d'opcions d'a voz; p.eix. Se fa servir l'idioma d'a voz en cuenta d'a opción d'idioma global d'o NVDA quan ista opción ye activada.

Ta cambiar un simbolo, en primeras selecciona-lo en a lísta de Simbolos.

- O campo Reemplazar te permite cambiar o texto que habría de charrar-se en cuenta d'iste simbolo.
- Fendo servir o campo libel, puetz achustar o libel mas baixo d'o simbolo ta como iste simbolo habría de charrar-se.
- O campo ninviar o simbolo real t'o sintetizador especifica quan habría de ninviar-se t'o sintetizador o simbolo (en contraste con a suya substitución) . Ixo ye util si o simbolo causa que o sintetizador se pause u cambie a entonación d'a voz. Por eixemplo una coma causa que o sintetizador se pause. Bi'n ha tres opcions:
- nunca: Nunca no ninviar o simbolo real t'o sintetizador.
  - siempre: Ninviar siempre o simbolo real t'o sintetizador.
  - nomás por baixo d'o libel d'os simbolos: Ninviar o simbolo real nomás si o libel de simbolos d'a fabla configurauye mas baixo que no lo libel establiu por iste simbolo. Por eixemplo, podrías fer servir ixo ta que un simbolo tienga a suya substitución charrada en os libels mas altos sin pausar-se-ne mientras agún ye indicada con una pausa en os libels más baixos.

Puetz adhibir simbolos nuevos pretando lo botón Adhibir. En o dialogo que amaneixca introduz o simbolo y preta o botón Acceptar. Allora cambea os campos t'o simbolo nuevo como lo ferías t'atros simbolos.

Puetz eliminar un simbolo que adhibiés anteriorment pretando lo botón Eliminar.

En que remates, preta lo botón Acceptar ta alzar os tuyos cambeos u lo botón Cancelar ta descartar-los.

#### 11.1.16. Cenyos de Dentrada

En iste dialogo, puetz personalizar os cenyos de dentrada (teclas en o teclau, botons en a pantalla braille, etc.) ta ordens d'o NVDA.

Nomás s'amuestran as ordens que s'apliquen immediatament antis que o dialogo s'ubra. Por eixemplo, si quiers personalizar ordens relacionadas con o modo de navegación, habrías d'ubrir o dialogo Cenyos de dentrada mientras sigas en o modo de navegación.

L'arbol en iste quadro de dialogo amuestra todas as ordens d'o NVDA aplicables agrupadas por categorías. Puetz tresminar-los introducindo una u más parolas d'o nombre d'os cenyos adentro d'o quadro d'edición Tresminar-ne por en qualsiquier orden. Qualsiquier cenyo asociau con una orden se lista baixo ixa orden.

T'adhibir un cenyo de dentrada a una orden, selecciona la orden y preta lo botón Adhibir. Contino, realiza o cenyo de dentrada que deseyes asociar, por eixemplo, preta una tecla d'o teclau u un botón en una pantalla Braille. A ormino, un cenyo puet interpretar-se de mas d'una traza. Por eixemplo, si has pretau una tecla en o teclau, puet que deseyes que siga especifica t'a distribución de teclau actual (por eixemplo, d'escritorio u portatil) u puet que deseyes que s'aplique a todas as distribucions. En iste caso, amaneixerá un menú que te permite seleccionar a opción deseyada.

Ta borrar un cenyo d'una orden, selecciona lo cenyo y preta lo botón Eliminar.

En que haigas rematau de realizar cambeos, preta lo botón Acceptar ta alzar-los u lo botón Cancelar ta descartar-los.

### 11.2. Alzando y Recargando a configuración

De traza predeterminada lo NVDA alzará automaticament as tuyas opcions en salir. Para cuenta, manimenos, que ista opción predeterminada puet estar cambiada baixo as opcions chenerals en o menú preferencias. T'alzar as opcions manualment en qualsiquier ocasión, triga l'elemento Alzar a configuración en o menú NVDA.

Si t'entivocas con as tuyas opcions y amenestes tornar t'as opcions alzadas, puetz trigar l'elemento "tornar t'a configuración alzada" en o menú NVDA. Tamién puetz reiniciar as tuyas opcions a las suyas valors predeterminadas de fabrica orichinals trigando Reiniciar a Configuración t'as Valors Predeterminadas de Fabrica, que tamién se troba en o menú NVDA.

As siguients teclas d'ordens d'o NVDA tamién son utils:

Nombre | Tecla Sobremesa | Tecla Portatil | Descripción
--- | --- | --- | ---
Alzar a configuración | NVDA+control+c | NVDA+control+c | Alza a tuya configuración actual tal que no se pierda quan salgas d'o NVDA
Revertir a configuración | NVDA+control+r | NVDA+control+r | Pretando-ne una vez reinicia a tuya configuración a quan la alcés por zaguera vez. Pretando-ne tres veces la reiniciará t'as valors predeterminadas de fabrica.

### 11.3. Perfils de Configuración

A veces, ye posible que deseyes tener diferents configuracions ta diferents situacions. Por eixemplo, ye posible que deseyes tener l'anunciau de sangría habilitau mientras yes editando u l'anunciau d'os atributos d'a fuent activau mientras yes correchindo. O NVDA te permite fer isto utilizando perfils de configuración.

Un perfil de configuración contién nomás as opcions que se cambean mientras que o perfil ye estando editau. A mayoría d'as opcions se pueden cambiar en os perfils de configuración con excepción d'ixas que sigan en o quadro de dialogo de configuración cheneral, as que s'aplican a la totalidat d'o NVDA.

Os perfils de configuración pueden estar enchegaus manualment. Tamién se pueden enchegar de traza automatica a causa de disparadors tals como lo cambeo ta una aplicación en particular.

#### 11.3.1. Maneyo Basico

Maneyas os perfils de configuración seleccionando "Perfils de Configuración" en o menú NVDA. Tamién puetz fer isto utilizando una orden de teclau:

- NVDA+control+p: Amuestra o quadro de dialogo Perfils de configuración.

O primer control d'iste dialogo ye a lista de perfils que se puet seleccionar un d'os perfils disponibles. En que ubras o dialogo, se selecciona o perfil que sigas editando actualment. Tamién s'amuestra información adicional ta perfils activos, indicando si s'activoron manualment, se disparoron y/u si son estando editaus.

Ta cambiar o nombre d'un perfil u eliminar-lo, preta os botons Renombrar u Eliminar, respectivament.

Preta lo botón Zarrar ta zarrar o dialogo.

#### 11.3.2. Creyando un Perfil

Ta creyar un perfil, preta lo botón Nuevo.

En o quadro de dialogo Nuevo perfil, puetz introducir un nombre t'o perfil. Tamién puetz seleccionar cómo cal usar iste perfil. Si nomás deseyas fer servir iste perfil manualment, selecciona enchegau manual, que ye a valor predeterminada. En caso contrario, selecciona o disparador que habría d'activar automaticament iste perfil. Ta mayor comodidat, si no s'ha introduciu un nombre t'o perfil, en seleccionar un disparador se replenará un nombre en conseqüencia. Mira mas abaixo ta mas información sobre os disparadors.

Pretando l'Acceptar se creyará o perfil y se zarrará o quadro de dialogo de configuración de perfils ta que puedas editar-lo.

#### 11.3.3. Enchegau Manual

Puetz enchegar manualment un perfil seleccionando un perfil y pretando lo botón enchegau Manual. Una vez enchegau, encara se pueden enchegar belatros perfils a causa d'os disparadors, pero as opcions d'o perfil enchegau manualment tienen prioridat. Por eixemplo, si un perfil se dispara ta l'aplicación actual y l'anunciau de vinclos ye activau en ixe perfil, pero desactivau en o perfil activau manualment, os vinclos no s'anunciarán. Manimenos, si has cambiau a voz en o perfil disparau, pero nunca no s'ha cambiau en o perfil activau manualment, se ferá servir a voz a partir d'o perfil disparau. As valors que se modifiquen s'alzarán en o perfil activau manualment. Ta desenchegar un perfil enchegau manualment, selecciona-lo en o quadro de dialogo Perfils de configuración y preta o botón desenchegau Manual.

#### 11.3.4. Disparadors

A lo pretar o botón de Disparadors en o quadro de dialogo Perfils de configuración te permite cambiar os perfils que han d'estar activaus automaticament por diversos disparadors.

A lista de disparadors amuestra os disparadors disponibles, que son os siguients:

- Aplicación actual: Se dispara quan se cambee t'a l'aplicación actual.
- Charrar-lo tot: Se dispara entre a lectura con a orden charrar-lo Tot.

Ta cambiar o perfil que debe estar activau automaticament por un disparador, selecciona o disparador y dimpués selecciona o perfil deseyau en a lista de perfils. Puetz seleccionar (configuración normal) si no quiers utilizar un perfil.

Preta lo botón Zarrar ta tornar t'o quadro de dialogo de perfils de configuración.

#### 11.3.5. Editando un Perfil

Si has activau manualment un perfil, as opcions que modifiques s'alzarán en ixe perfil. En caso contrario, as opcions que se modifiquen s'alzarán en o perfil disparau mas recientment. Por eixemplo, si has asociau un perfil con l'aplicación Bloc de notas y cambeas t'o Bloc de notas, as opcions modificadas s'alzarán en ixe perfil. Por zaguer, si no bi ha garra perfil enchegau manualment ni un disparau, as opcions que se modifiquen s'alzarán en a configuración normal.

Ta editar o perfil asociau a charrar-lo tot, has d'enchegar manualment ixe perfil.

#### 11.3.6. Desenchegar Temporalment os Disparadors

A veces, ye util desactivar temporalment totz os disparadors. Por eixemplo, podrías deseyar editar un perfil enchegau manualment u a configuración normal, sin perfils disparadors interferindo. Puetz fer isto marcando a caixeta de verificación Desactivar Temporalment Totz os Disparadors en o quadro de dialogo de perfils de configuración.

### 11.4. Ubicación d'os Fichers de Configuración

As versions portatils d'o NVDA almagazenan todas as suyas opcions y complementos en un directorio clamau userConfig, que se troba en o directorio d'o NVDA.

As versions instaladas d'o NVDA almagazenan todas as suyas opcions y complementos en un directorio especial d'o NVDA localizau en o tuyo perfil d'usuario de Windows. Ixo significa que cada usuario en o sistema puet tener as suyas propias opcions d'o NVDA. Pa optener o tuyo directorio d'opcions pa una versión instalada d'o NVDA, en o menú d'Inicio puetz ir ta programas -> NVDA -> explorar o directorio de configuración d'usuario.

As opcions t'o NVDA quan s'executa en as pantallas d'autentificación (logon) u de UAC s'almagazenan en o directorio SystemConfig en o directorio d'instalación d'o NVDA. Normalment ista configuración no habría de tocar-se. Ta cambiar cómo se configura o NVDA en as pantallas de logon/UAC, configura lo NVDA cómo deseyes mientras yes autentificau en Windows, alza a configuración y dimpués preta lo botón "Emplegar as opcions actualment alzadas en l'autentificación (logon) y atras pantallas seguras en o dialogo Opcions Chenerals.

## 12. Ferramientas Extra

### 12.1. Visor d'o rechistro

O visor d'o rechistro, trobau en Ferramientas en o menú NVDA, te permiten veyer toda la salida que haiga ocurriu dica agora dende quan encetés NVDA por zaguera vez.

Amás de leyer o conteniu, tamién puetz alzar una copia d'o fichero de rechistro, u refrescar o visor pa que s'amuestre a salida mas recient dende que s'ubrió lo visor d'o rechistro. Istas accions son disponibles baixo o menú d'o visor d'o rechistro.

### 12.2. Visor d'a Voz

Pa desembolicadors vidents de Software u chent contrimostrando lo NVDA a una audiencia vident, ye disponible una finestra flotant que te permite veyer tot o texto que o NVDA siga charrando actualment.

Pa activar o visor d'a voz, marca l'elemento de menú "Visor d'a Voz" baixo Ferramientas en o menú NVDA. Desmarca l'elemento de menú pa desactivar-lo.

A finestra d'o visor d'a voz contién una caixeta de verificación clamada "Amostrar o visor d'a voz en rancar". Si ye enchegada, o visor d'a voz s'ubrirá en que o NVDA ranque. A finestra d'o visor d'a voz mirará de reubrir-se siempre con as mesmas dimensions y ubicación que quan se zarró.

Mientras o visor de voz ye activau, s'actualiza constantment t'amostrar-te o texto mas recient que ye estando charrau. Manimenos, si fas clic u colocas o foco adintro d'o visor, o NVDA aturará temporalment l'actualización d'o texto, tal que podrás seleccionar u copiar facilment o conteniu existent.

Pa trigar o visor d'a voz dende qualsiquier puesto asigna un cenyo personalizau fendo servir o dialogo de cenyos de dentrada.

### 12.3. Administrador de Complementos

L'Administrador de Complementos, t'o que s'accede seleccionando l'administrador de complementos baixo as ferramientas en o menú d'o NVDA, te permite instalar, desinstalar, enchegar y desenchegar paquetz de complementos pa o NVDA. Ixos paquetz son furnius por a comunidat y contienen codigo personalizau que podrá adhibir u cambiar caracteristicas en o NVDA u tamién proporcionan suporte pa linias Braille u sintetizadors de voz extra.

L'Administrador de Complementos contién una lista que amuestra totz os complementos instalaus actualment en a tuya configuración d'usuario d'o NVDA. S'amuestra o nombre d'o paquet, o estau, a versión y l'autor pa cada complemento, encara que se puet veyer mas información como una descripción y una URL seleccionando lo complemento y pretando lo botón arredol d'o complemento. Si bi ha aduya disponible pa o complemento seleccionau puetz acceder ta ella pretando o botón d'aduya d'o complemento.

Pa examinar y descargar os complementos disponibles en linia preta o botón d'obtener complementos. Ixe botón ubre a pachina de complementos d'o NVDA. Si o NVDA ye instalau y correndo en o tuyo sistema puetz ubrir dreitament o complemento dende o navegador pa prencipiar o proceso d'instalación como se describe contino. En caso contrario, alza o paquet de complemento y sigue as instruccions mas abaixo.

Pa instalar bell complemento que obteniés previament, preta o botón d'instalar. Ixo te permitirá examinar un paquet de complemento (fichero .nvda-addon) en o tuyo ordinador u en un ret. Una vez que pretes ubrir, empecipiará o proceso d'instalación.

En que se va a instalar un complemento, o NVDA en primeras te pedirá que confirmes que realment deseyas instalar-lo. A causa que a funcionalidat d'os complementos no tien restriccions adintro d'o NVDA, que en teoría podría incluir l'acceso t'os tuyos datos personals u mesmo ta tot o sistema si o NVDA ye una copia instalada, ye muit important que instales nomás complementos dende fuents fiables. Una vez que o complemento siga instalau, o NVDA debe reenchegar-se ta que o complemento prencipie a suya execución. Malas que lo fagas, un estau d'"instalar" s'amostrará ta ixe complemento en a lista.

Pa eliminar bell complemento, selecciona o complemento dende a lista y preta o botón d'eliminar. O NVDA te preguntará si realment deseyas fer ixo. Igual que con a instalación, o NVDA debe reenchegar-se ta que o complemento siga eliminau completament. Malas que lo fagas, un estau d'"eliminar" s'amostrará pa ixe complemento en a lista.

Pa desenchegar bell complemento preta o botón de desenchegar. Pa enchegar bell complemento previament desenchegau preta o botón d'enchegar. Puetz desenchegar bell complemento si o estau d'o complemento indica que ye correndo u enchegau, u enchegar-lo si o complemento ye suspendiu u desenchegau. Pa cada pretada d'o botón d'enchegar u desenchegar cambia o estau d'o complemento pa indicar qué pasará en que o NVDA se reenchegue. Igual como quan instales u elimines complementos te caldrá reenchegar o NVDA pa que os cambeos fagan efecto.

L'administrador tamién tien un botón de zarrar pa zarrar o dialogo. Si has instalau, eliminau u cambiau o estau de bell complemento, o NVDA en primeras te preguntará si deseyas reenchegar-lo pa que os cambeos puedan fer efecto.

En o pasau estió posible extender a funcionalidat d'o NVDA copiando plugins y controladors individuals en o tuyo directorio de configuración de l'usuario d'o NVDA. Encara que ista versión d'o NVDA encara podrá cargar-los, No s'amostrarán en l'Administrador de Complementos. Ye millor eliminar istos fichers d'a tuya configuración y instalar o complemento apropiau si bi'n ha belún disponible.

Pa acceder t'o Administrador de complementos dende qualsiquier puesto, por favor asigna un cenyo personalizau fendo servir o dialogo de cenyos de dentrada.

### 12.4. Consola de Python

A consola de Python d'o NVDA, trobada baixo Ferramientas en o menú NVDA, ye una ferramienta de desembolique que ye util ta depuración, inspección cheneral de l'interior d'o NVDA u inspeción d'a hierarquía d'accesibilidat d'una aplicación. Ta mas información, por favor mira la Guida d'o desembolicador disponible en a sección de Desembolique d'a pachina web d'o NVDA.

### 12.5. Recargar os plugins

Iste elemento, una vez activau, recarga os modulos d'aplicación y os plugins globals sin reenchegar o NVDA, o qual ye util ta desembolicadors.

## 13. Sintetizadors de Voz Suportaus

Ista sección contién información sobre os sintetizadors de voz suportaus por o NVDA. Pa una lista mas extensa d'os sintetizadors libres y comercials que puetz descargar y mercar pa emplegar con o NVDA, por favor mira a pachina en http://www.nvda-project.org/wiki/extravoices.

### 13.1. eSpeak NG

O sintetizador eSpeak NG se construi dreitament en o NVDA y no requier garra atro controlador u components especials ta instalar-se. O NVDA s'encieta emplegando o eSpeak NG de traza predeterminada. Como iste sintetizador ye integrau en o NVDA, ye una gran esleción ta quan s'executa lo NVDA en una memoria USB u en un CD en atros sistemas.

Cada voz que vien con o eSpeak NG charra un idioma diferent. Bi ha sobre 43 idiomas diferents suportaus por o eSpeak NG.

Tamién bi ha muitas variants que pueden trigar-se ta alterar o son d'a voz.

### 13.2. Microsoft Speech API versión 4 (SAPI 4)

SAPI 4 ye un antigo estandar de Microsoft pa software sintetizador de voz. O NVDA encara suporta ixo pa usuarios que agún tiengan sintetizadors SAPI 4 instalaus. Manimenos Microsoft ya no suporta ixo y cal components que ya no son disponibles dende Microsoft.

Quan s'utiliza iste sintetizador con o NVDA as voces disponibles (accesibles dende o Dialogo d'opcions de Voz u dende o Grupo d'Opcions de Sintetizador) contendrán todas as voces de totz os motors SAPI 4 instalaus que se trobe en o tuyo sistema.

### 13.3. Microsoft Speech API versión 5 (SAPI 5)

SAPI 5 ye un estandar de Microsoft ta software sintetizadors de voz. Muitos sintetizadors de voz que cumplen con iste estandar podrán mercar-se u descargar-se de baldes dende quantas companyías y puestos Web, encara que prebablement o tuyo sistema ya vendrá con a lo menos una voz SAPI 5 preinstalada. Quan s'utiliza iste sintetizador con o NVDA, as voces disponibles (a las qualas s'accedeix dende o dialogo Opcions de Voz u dende o Grupo d'opcions de sintetizador) contendrán todas as voces de totz os motors SAPI 5 instalaus trobaus en o tuyo sistema.

### 13.4. Microsoft Speech Platform

A Microsoft Speech Platform proporciona voces ta muitos idiomas que s'utilizan habitualment en o desembolique d'aplicacions basadas en servidors de fabla. Istas voces tamién pueden emplegar-se con o NVDA.

Pa emplegar istas voces, te fará falta instalar dos components:

- Microsoft Speech Platform - Runtime (Versión 11) , x86: http://www.microsoft.com/download/en/details.aspx?it=27225
- Microsoft Speech Platform - Runtime Languages (Versión 11): http://www.microsoft.com/download/en/details.aspx?it=27224
  - Ista pachina inclui muitos fichers tanto de reconoixencia como de texto ta voz. Triga os fichers que contiengan os datos TTS ta os idiomas/voces deseyaus. Por eixemplo, o fichero MSSpeech_TTS_en-US_ZiraPro.msi ye una voz anglesa U.S..

### 13.5. Voces Windows OneCore

O Windows 10 inclui nuevas voces conoixidas como voces "OneCore" u "mobile". Se furne voces pa muitos idiomas y son mas achils que no as voces Microsoft disponibles en fer servir o Microsoft Speech API versión 5.

Porfavor, mira-te iste articlo de Microsoft pa una lista de voces disponibles y instruccions pa instalar-las: https://support.microsoft.com/en-us/help/22797/windows-10-narrator-tts-voices

Por favor para cuenta que actualment no son disponibles con o NVDA as velocidatz mas rapedas disponibles con o narrador. Tamién, a velocidat trigada en a configuración d'o Windows afecta a la configurada en o NVDA. Ixos problemas no se pueden resolver sin cambios en o Windows. Deseyamos que ixo s'apanye en una actualización futura d'o Windows.

### 13.6. Audiologic Tts3

Iste ye un sintetizador de voz comercial especificament ta l'idioma italián. Has de tener iste sintetizador instalau en o tuyo sistema pa poder emplegar-lo con o NVDA. Pa mas información, por favor visita o puesto Web d'Audiologic en www.audiologic.it.

Iste sintetizador no suporta a funcionalidat de letreyo.

### 13.7. Nuance Vocalizer t'o NVDA

Nuance Vocalizer ye un sintetizador de voz comercial de alta calidat desembolicau por Nuance Communications, Inc., y empaquetaus especificament t'o NVDA por Tiflotecnia, Lda. En contién más de 50 voces diferents que puetz instalar, ta más de 30 idiomas. Totz os components d'o sintetizador y as voces s'agrupan en paquetz adicionals, o que premite l'emplego completo d'as copias portátils d'o NVDA.

Puetz obtener más información arredol d'o Nuance Vocalizer t'o NVDA, y a traza de mercar-lo en o puesto web d'ell en www.vocalizer-nvda.com. Un porcentache d'as ventas d'iste producto se dona a NV Access, ta financiar o desembolique posterior d'o lector de pantalla NVDA.

## 14. Linias Braille Suportadas

Ista sección contién información sobre as linias braille suportadas por o NVDA.

### 14.1. Series d'a Freedom Scientific Focus/PAC Mate

Todas as linias Focus y PAC Mate de Freedom Scientific se suportan. Te fará falta os controladors de linias braille de Freedom Scientific instalaus en o tuyo sistema. Si no los tiens encara, puetz obtener-los dende http://www2.freedomscientific.com/downloads/focus-40-blue/focus-40-14-blue-downloads.asp. Encara que ista pachina no mencione que a pantalla Focus 40 Blue, o controlador suporta todas as pantallas Focus y Pacmate de Freedom Scientific. Si o tuyo sistema executa un Windows de 64 bits y os controladors ya s'instaloron por unatro lector de pantalla, posiblement encara amenesterás instalar os controladors dende iste vinclo, ya que os fichers que requiere NVDA posiblement no estioron instalaus por l'atro lector de pantalla.

Predeterminadament, o NVDA puet detectar automaticament y connectar-se a istas linias tanto a traviés d'USB como de bluetooth. Manimenos, quan se configura a linia, puetz seleccionar explicitament os puertos "USB" u "Bluetooth" ta restrinchir a mena de connexión a emplegar. Isto podría estar util si quiers connectar a linia focus a lo NVDA emplegando bluetooth, y encara podrías cargar-la emplegando a enerchía de l'USB dende o tuyo ordinador.

Seguidament van as asociacions de teclas pa ista linia con o NVDA. Por favor mira a documentación d'a linia ta descriptcions de do pueden trobar-sen istas teclas.

Nombre | tecla
--- | ---
Desplazar a linia braille enta zaga | sensorSuperior1 (primera celda en a linia)
Desplazar a linia braille enta abant | sensorSuperior20/40/80 (zaguera celda en a linia)
Desplazar a linia braille enta zaga | barraDeAvance cucha
Desplazar a linia braille enta avant | barraDeAvance dreita
Commutar o seguimiento de braille | leftGDFButton+rightGDFButton
Commutar l'acción d'a rueda cucha | pretar a rueda cucha
Mover-se-ne enta zaga emplegando l'acción d'a rueda cucha | rueda cucha enta alto
Mover-se-ne enta debant emplegando l'acción d'a rueda cucha | rueda cucha enta baixo
Commutar l'acción d'a rueda dreita | pretar rueda dreita
Mover-se-ne enta zaga emplegando l'acción d'a rueda dreita | rueda dreita enta alto
Mover-se-ne enta debant emplegando l'acción d'a rueda dreita | rueda dreita enta baixo
Guidar ent'a celda braille | sensor
tecla mayus+tabulador | barra espaciadera braille+punto1+punto2
tecla tabulador | barra espaciadera braille+punto4+punto5
tecla flecha abaixo | barra espaciadera braille+punto1
tecla flecha alto | barra espaciadera braille+punto4
tecla control+flecha cucha | barra espaciadera braille+punto2
tecla control+flecha dreita | barra espaciadera braille+punto5
tecla flecha cucha | barra espaciadera braille+punto3
tecla flecha dreita | barra espaciadera braille+punto6
tecla encieto | barra espaciadera braille+punto1+punto3
tecla fin | Barra espaciadera braille+punto4+punto6
tecla control+encieto | barra espaciadera braille+punto1+punto2+punto3
tecla control+fin | barra espaciadera braille+punto4+punto5+punto6
tecla alt | barra espaciadera braille+punto1+punto3+punto4
tecla alt+tabulador | barra espaciadera braille+punto2+punto3+punto4+punto5
tecla escape | barra espaciadera braille+punto1+punto5
tecla windows | barra espaciadera braille+punto2+punto4+punto5+punto6
tecla espacio | barra espaciadera braille
tecla windows+d (minimizar todas as aplicacions) | barra espaciadera braille+punto1+punto2+punto3+punto4+punto5+punto6
Anunciar a Linia Actual | barra espaciadera braille+punto1+punto4
Menú NVDA | barra espaciadera braille+punto1+punto3+punto4+punto5

T'os modelos mas recients d'a Focus que contienen teclas de garnelas (focus 40, focus 80 y focus blue):

Nombre | Tecla
--- | ---
Mover a linia braille t'a linia anterior | garnela cucha alto, garnela dreita alto
Mover a linia braille t'a linia siguient | garnela cucha abaixo, garnela dreita abaixo

Solament t'a Focus 80:

Nombre | Tecla
--- | ---
Desplazar a linia braille enta zaga | barra frontal cucha alto, barra frontal dreita alto
Desplazar a linia braille enta avant | barra frontal cucha abaixo, barra frontal dreita abaixo

### 14.2. Optelec ALVA BC640/680

Todas dos linias ALVA BC640 y BC680 d'Optelec son suportadas. No te cal instalar garra controlador en especial ta emplegar istas linias. Nomás enchega la linia y configura o NVDA pa emplegar-la.

Entre que istas linias tiengan un teclau braille, manean a transcripción de braille ta texto por ellas mesmas. Por tanto, a configuración d'a tabla de dentrada braille d'o NVDA ye irrelevant.

Seguidament van as asignacions de teclas pa ista linia con o NVDA. Por favor mira a documentación d'a linia pa descripcions de dó puet trobar-se istas teclas.

Nombre | Tecla
--- | ---
Desplazar a linia braille enta zaga | t1 u etouch1
Mover a linia braille t'a linia anterior | t2
Mover-se-ne t'o foco actual | t3
Mover a linia braille t'a linia siguient | t4
Desplazar a linia braille enta debant | t5 u etouch3
Guidar t'a celda braille | sensor
Mover-se-ne t'a linia d'alto en a revisión | t1+t2
Mover-se-ne t'a linia d'abaixo en a revisión | t4+t5
Alternar o braille ancorau ta | t1+t3
Anunciar o titol | etouch2
Anunciar a barra d'estau | etouch4
tecla mayus+tab | sp1
tecla alt | sp2
tecla escape | sp3
tecla tabulador | sp4
tecla flecha alto | spUp
tecla flecha abaixo | spDown
tecla flecha cucha | spLeft
tecla flecha dreita | spRight
tecla intro | spEnter
Anunciar a calendata u a hora | sp1+sp2
menú NVDA | sp1+sp3
tecla windows+d (minimizar todas as aplicacions) | sp1+sp4
Tecla windows+b (servilla de sistema d'o foco) | sp3+sp4
tecla windows | sp2+sp3
tecla alt+tabuladorb | sp2+sp4
control+tecla d'inicio | t3+spUp
control+tecla de fin | t3+spDown
tecla d'inicio | t3+spLeft
tecla de fin | t3+spRight

### 14.3. Linias Handy Tech

O NVDA suporta todas as linias de Handy Tech. Ta qualques linias antigas USB, amenesterás instalar os controladors USB d'Handy Tech en o tuyo sistema.

A dentrada Braille encara no ye suportada.

Seguidament van as asignacions de teclas pa ista linia con o NVDA. Por favor mira a documentación d'a linia ta descripcions de do pueden trobar-sen istas teclas.

Nombre | Tecla
--- | ---
Desplazar a linia braille enta zaga | cucha, alto
Desplazar a linia braille enta debant | Dreita, abaixo
Mover a linia braille t'a linia anterior | b4
Mover a linia braille t'a linia siguient | b5
Guidar t'a celda braille | sensor
tecla mayus+tabulador | esc
tecla alt | b2+b4+b5
tecla escape | b4+b6
tecla tabulador | enter
tecla intro | esc+enter
tecla flecha alto | leftSpace
tecla flecha abaixo | rightSpace
menú NVDA | b2+b4+b5+b6
configuración d'Handy Tech | b4+b8

### 14.4. MDV Lilli

A linia braille Lilli disponible dende MDV ye suportada. No amenestes instalar garra controlador especifico ta emplegar ista linia. Solament enchega a linia y configura lo NVDA ta emplegar-la.

Seguidament van as asignacions de teclas pa ista linia con o NVDA. Porfavor mira a documentación d'a linia ta descripcions de do se pueden trobar istas teclas.

Nombre | tecla
--- | ---
Desplazar enta zaga la linia braille | LF
Desplazar enta debant a linia braille | RG
Mover a linia braille t'a linia anterior | UP
Mover a linia braille t'a linia siguient | DN
Enrotar ent'a celda braille | route
Tecla mayus+tabulador | SLF
Tecla tabulador | SRG
Tecla alt+tabulador | SDN
Tecla alt+mayus+tabulador | SUP

### 14.5. Linias braille Baum/Humanware/APH/Orbit

Quantas linias braille de Baum, HumanWare, APH y Orbit. As linias son suportadas quan se connectan a traviés de l'USB, d'o bluetooth u d'o puerto serie. Istas incluyen:

- Baum: SuperVario, PocketVario, VarioUltra, Pronto!, SuperVario2, Vario 340
- HumanWare: Brailliant, BrailleConnect, Brailliant2
- APH: Refreshabraille
- Orbit: Orbit Reader 20

Belatras linias fabricadas por Baum tamién podrían funcionar, encara que no son estadas prebadas.

Si se connecta a traviés d'USB as linias que no fan servir l'HID, en primeras has d'instalar os controladors USB proporcionaus por o fabricant. A VarioUltra y a Pronto! fan servir l'HID. A Refreshabraille y a Orbit Reader 20 pueden fer servir l'HID si son configuradas apropiadament.

O modo de serie USB d'a Orbit Reader 20 actualment no ye suportau que en o Windows 10. Cheneralment s'habría de fer servir l'USB HID en cuenta.

Contino van as asignacions de teclas pa istas linias con o NVDA. Por favor mira-te a tuya documentación d'a linia braille pa descripcions de do se puet trobar istas teclas.

Nombre | Tecla
--- | ---
Desplazar a linia braille enta zaga | d2
Desplazar a linia braille enta debant | d5
Mover a linia braille t'a linia anterior | d1
Mover a linia braille t'a linia siguient | d3
Guidar t'a celda braille | sensor

Pa linias que tiengan un joystick:

Nombre | Tecla
--- | ---
Tecla flecha alto | alto
Tecla flecha abaixo | abaixo
Tecla flecha cucha | cucha
Tecla flecha dreita | dreita
Tecla intro | seleccionar

### 14.6. hedo ProfiLine USB

A hedo ProfiLine USB de hedo Reha-Technik ye suportada. En primeras has d'instalar os controladors USB proporcionaus por o fabricant.

Seguidament van as asignacions de teclas pa ista linia con o NVDA. Por favor mira a documentación d'a linia ta descripcions de do se pueden trobar istas teclas.

Nombre | Tecla
--- | ---
Desplazar a linia braille enta dezaga | K1
Desplazar a linia braille enta debant | K3
Mover a linia braille t'a linia anterior | B2
Mover a linia braille t'a siguient linia | B5
Enrotar t'a celda braille | sensors
Commutar o seguimiento braille | K2
Leyer-lo tot | B6

### 14.7. hedo MobilLine USB

Se suporta a hedo MobilLine USB de hedo Reha-Technik. En primeras has d'instalar os controladors USB proporcionaus por o fabricant.

Seguidament van as asignacions de teclas pa ista linia con o NVDA. Por favor mira a documentación d'a linia ta descripcions de do pueden trobar-sen istas teclas.

Nombre | Tecla
--- | ---
Desplazar a linia braille enta dezaga | K1
Desplazar a linia braille enta abant | K3
Mover a linia braille t'a linia anterior | B2
Mover a linia braille t'a siguient linia | B5
Ir t'a celda braille | sensors
Commutar o seguimiento de braille | K2
Leyer-lo tot | B6

### 14.8. HumanWare Brailliant Series BI/B

As linias braille Brailliant series BI y B de HumanWare, incluindo BI 32, BI 40 y B 80, son suportadas quan se connectan a traviés de l'USB u bluetooth. Si la connectas a traviés d'USB con o protocolo establiu a HumanWare en primeras has d'instalar os controladors USB proporcionaus por o fabricant. os controladors USB no se requieren si o protocolo ye establiu t'OpenBraille.

Seguidament van as asignacions de teclas pa ista linia con o NVDA. Por favor mira-te a documentación d'a linia pa descripcions de do pueden trobar-sen istas teclas.

Nombre | Tecla
--- | ---
Desplazar a linia braille enta zaga | cucha
Desplazar a linia braille enta debant | dreita
Mover a linia braille t'a linia anterior | alto
Mover a linia braille t'a linia siguient | abaixo
Guidar dica la celda braille | sensors
Activar y desactivar o seguimiento de braille | alto+abaixo
tecla flecha alto | espacio+punto1
tecla flecha abaixo | espacio+punto4
tecla flecha cucha | espacio+punto3
tecla flecha dreita | espacio+punto6
Menú NVDA | c1+c3+c4+c5 (comando n)
tecla mayus+tabulador | espacio+punto1+punto3
tecla tabulador | espacio+punto4+punto6
tecla alt | espacio+punto1+punto3+punto4 (espacio+m)
tecla escape | espacio+punto1+punto5 (espacio+y)
tecla intro | punto8
tecla windows+d (minimizar todas as aplicacions) | c1+c4+c5 (comando d)
tecla windows | espacio+punto3+punto4
tecla alt+tabulador | espacio+punto2+punto3+punto4+punto5 (espacio+t)
Leyer-lo tot | c1+c2+c3+c4+c5+c6

### 14.9. Series d'a HIMS Braille Sense/Braille EDGE/Smart Beetle

O NVDA suporta as linias Braille Sense, Braille EDGE y Smart Beetle de Hims quan se connectan a traviés d'USB u bluetooth. Si se connectan a traviés d'USB, amenesterás instalar os controladors USB d'HIMS en o sistema. Puetz descargar-los dende ista pachina: http://www.himsintl.com/?c=2/13&uid=2319

Seguidament van as asignacions de teclas pa istas linias con o NVDA. Por favor mira a documentación d'as linias ta descripcions d'án pueden trobar-se istas teclas.

Nombre | Tecla
--- | ---
Desplazar enta dezaga la linia braille | desplazador cucho abaixo
Desplazar enta abant a linia braille | desplazador dreito abaixo
Mover a linia braille t'a linia anterior | desplazador cucho alto
Mover a linia braille t'a linia siguient | desplazador dreito alto|
Ir t'a celda braille | sensors
tecla mayus+tabulador | punto1+punto2+Espacio
tecla alt | punto1+punto3+punto4+Espacio
tecla escape | punto1+punto5+Espacio
tecla tabulador | punto4+punto5+Espacio
tecla flecha alto | punto1+Espacio
Tecla flecha abaixo | punto4+Espacio
bloq mayusclas | punto1+punto3+punto6+Espacio
tecla mayus+alt+tabulador | abance2+abance3+abance1
tecla alt+tabulador | abance2+abance3
tecla fin | punto4+punto6+Espacio
tecla Control+fin | punto4+punto5+punto6+Espacio
tecla inicio | punto1+punto3+Espacio
tecla control+encieto | punto1+punto2+punto+Espacio
tecla flecha cucha | punto3+Espacio
tecla control+mayus+flecha cucha | punto2+punto8+espacio+abance1
tecla control+flecha cucha | punto2+Espacio
tecla mayus+alt+flecha cucha | punto2+punto7+abance1
tecla alt+flecha cucha | punto2+punto7
tecla flecha dreita | punto6+Espacio
tecla control+mayus+flecha dreita | punto5+punto+Espacio+abance1
tecla control+flecha dreita | punto5+espacio
tecla mayus+alt+flecha dreita | punto5+punto7+abance1
tecla alt+flecha dreita | punto5+punto7
tecla RePach | punto1+punto2+punto6+espacio
tecla control+rePach | punto1+punto2+punto6+punto8+espacio
tecla control+mayus+flecha alto | punto2+punto3+punto8+espacio+abance1
tecla control+flecha alto | punto2+punto3+espacio
tecla mayus+alt+flecha alto | punto2+punto3+punto7+abance1
tecla alt+flecha alto | punto2+punto3+punto7
tecla mayus+flecha alto | desplazador cucho abaixo + espacio
tecla avPach | punto3+punto4+punto5+espacio
tecla control+avPach | punto3+punto4+punto5+punto8+espacio
tecla control+mayus+flecha abaixo | punto5+punto6+punto8+espacio+abance1
tecla control+flecha abaixo | punto5+punto6+espacio
tecla mayus+alt+flecha abaixo | punto5+punto6+punto7+abance1
tecla alt+flecha abaixo | punto5+punto6+punto7
tecla mayus+flecha abaixo | desplazador dreito abaixo + espacio
tecla suprimir | punto1+punto3+punto5+espacio
tecla f1 | punto1+punto2+punto5+espacio
tecla f3 | punto1+punto2+punto4+punto8
tecla f4 | punto7+abance3
tecla windows+b | punto1+punto2+abance1
tecla windows+d | punto1+punto4+punto5+abance1

### 14.10. HIMS SyncBraille

O NVDA suporta a linia SyncBraille de HIMS. Amenesterás instalar os controladors USB d'HIMS en o sistema.

Seguidament van as asignacions de teclas pa ista linia con o NVDA. Por favor mira a documentación d'a linia ta descripcions de do se pueden trobar istas teclas.

Nombre | Tecla
--- | ---
Desplazar a linia braille enta zaga | desplazador abaixo d'a cucha
Desplazar a linia braille enta debant | desplazador abaixo d'a dreita
Ir t'a celda braille | sensors

### 14.11. Linias Braille Seika

Se suportan as linias braille Seika Versión 3, 4 y 5 (40 celdas) y Seika80 (80 celdas) de Nippon Telesoft. Puetz trobar mas información sobre istas linias en http://www.seika-braille.com/. En primeras has d'instalar os controladors USB proporcionaus por o fabricant.

Seguidament van as asignacions de teclas pa ista linia con o NVDA. Por favor mira a documentación d'a linia ta descripcions de do se troban istas teclas.

Nombre | tecla
--- | ---
Desplazar a linia braille enta dezaga | cucha
Desplazar a linia braille enta abant | dreita
Mover a linia braille t'a linia anterior | b3
Mover a linia braille t'a siguient linia | b4
Commutar o seguimiento d'o braille | b5
Leyer-lo tot | b6
tabulador | b1
mayus+tabulador | b2
alt+tabulador | b1+b2
Menú NVDA | cucha+dreita
Ir t'a celda braille | sensors

### 14.12. Modelos mas recients de Papenmeier BRAILLEX

Se suportan as siguients linias Braille:

- BRAILLEX EL 40c, EL 80c, EL 20c, EL 60c (USB)
- BRAILLEX EL 40s, EL 80s, EL 2d80s, EL 70s, EL 66s (USB)
- BRAILLEX Trio (USB y bluetooth)
- BRAILLEX Live 20, BRAILLEX Live y BRAILLEX Live Plus (USB y bluetooth)

Si ye instalau o BrxCom, NVDA emplegará o BrxCom. O BrxCom ye una ferramienta que permit a la dentrada de teclau dende a linia braille marchar independientment d'un lector de pantalla. Papenmeier liberará luego una versión nueva d'o BrxCom que funcione con o NVDA. A dentrada de teclau ye posible con os modelos Trio y BRAILLEX Live 20.

A mayoría d'os dispositivos tienen una Barra d'Acceso Facil (EAB) que permite operar rapida y intuitivament. A EAB puet mover-se-ne en quatro adrezas do en cheneral cada adreza tien dos posicions. As series c y Live son as solas excepcións a iste regle.

A serie c y belatras linias tienen dos ringleras de sensors por o que a ringlera superior s'utiliza ta anunciar información de formato. Mantenendo pretada una d'as teclas superiors y pretando a EAB en os dispositivos d'a serie c s'emula a segunda posición. As linias d'a serie live no tienen que una flecha d'enrotamiento y a EAB tien un trango por adreza. O segundo trango puet estar emulau pretando una d'as teclas d'enrotamiento y pretando a EAB en a correspondient adreza. Pretando y mantenendo as teclas alto, abaixo, dreita y cucha (u a EAB) se causa que l'acción correspondient se repita.

Cheneralment, as siguients teclas son disponibles en istas linias braille:

Nombre | Tecla
--- | ---
l1 | Tecla cucha frontal
l2 | Tecla cucha trasera
r1 | Tecla dreita frontal
r2 | Tecla dreita trasera
alto | 1 trango alto
alto2 | 2 trangos alto
cucha | 1 trango enta la cucha
cucha2 | 2 trangos enta la cucha
dreita | 1 trango enta la dreita
dreita2 | 2 trangos enta la dreita
dn | 1 trango abaixo
dn2 | 2 trangos abaixo

Seguidament van as asignacions d'ordens d'a Papenmeier t'o NVDA:

Nombre | Tecla
--- | ---
Desplazar a linia braille enta dezaga | cucha
Desplazar a linia braille enta abant | dreita
Mover a linia braille t'a linia anterior | alto
Mover a linia braille t'a linia siguient | dn
Ir t'a celda braille | sensors
Anunciar o caracter actual en revisión | l1
Activar l'actual navegador d'obchectos | l2
Conmutar o braille ligau a | r2
Anunciar o titol | l1+alto
Anunciar a barra d'estau | l2+abaixo
Mover-se-ne ta l'obchecto conteniu | alto2
Mover-se-ne t'o primer obchecto conteniu | dn2
Mover-se-ne ta l'obchecto anterior | cucha2
Mover-se-ne t'o siguient obchecto | dreita2
Anunciar o formato de texto | ringlera de sensors superior

O modelo Trio tien quatro teclas adicionals que se troban debant d'o teclau braille. Istas son (ordenadas de cucha a dreita):

- Tecla de pulgar cucho (lt)
- Espacio
- Espacio
- Tecla de pulgar dreito (rt)

Actualment, a tecla de pulgar dreito no ye en uso. As teclas internas s'asignan ambas a lo espacio.

| Nombre | Clau
Tecla d'escape | espacio con o punto 7
Fflecha alto | espacio con o punto 2
Fflecha cucha | espacio con o punto 1
Flecha dreita | espacio con o punto 4
Flecha abaixo | espacio con o punto 5
Tecla control | lt + punto 2
Tecla Alt | lt + punto 3
Control + tecla d'escape | espacio con os puntos 1 2 3 4 5 y 6
Tabulador | espacio con os puntos 3 y 7

### 14.13. Modelos Antigos de Papenmeier Braille BRAILLEX

Se suportan as siguients linias Braille:

- BRAILLEX O 80, O 2D-80, O 40 P
- BRAILLEX Tiny, 2D Screen

Para cuenta que istas linias solament se pueden connectar a traviés d'un puerto serie. Por tanto, habrías de seleccionar o puerto a lo como se connecta a linia antis d'haber trigau iste controlador en o dialogo Opcions de Braille.

Beluns d'istos dispositivos tienen una barra d'acceso rapido (EAB) que permite un accionamiento rapido y intuitivo. L'EAB se puet mover en quatro adrezas an, cheneralment, cada adreza tien dos movimientos. Pretando y mantenendo as teclas Alto, abaixo, dreita y cucha (u EAB) se fa que l'acción correspondient siga repetida. Os dispositivos mas antigos no tienen una EAB; s'utilizan, en o suyo puesto, teclas frontals .

Cheneralment, as siguients teclas son disponibles en as linias braille:

Nombre | Tecla
--- | ---
l1 | Tecla frontal cucha
l2 | Tecla trasera cucha
r1 | Tecla frontal dreita
r2 | Tecla trasera dreita|
up | 1 paso alto|
up2 | 2 pasos alto
Left | 1 paso a la cucha
Left2 | 2 pasos a la cucha
right | 1 paso a la dreita
right2 | 2 pasos a la dreita
dn | 1 paso abaixo
dn2 | 2 pasos abaixo

Seguidament van as asignacions d'ordens d'as Papenmeier t'o NVDA:

Dispositivos con EAB:

Nombre | Tecla
--- | ---
Desplazar a linia braille enta dezaga | cucha
Desplazar a linia braille enta abant | dreita
Mover a linia braille t'a linia anterior | alto
Mover a linia braille t'a linia siguient | abaixo
Ir t'a celda braille | sensors
Anunciar o caracter actual en revisión | l1
Activar o navegador d'obchectos actual | l2
Anunciar o titol | l1up
Anunciar a Barra d'Estau| l2down
Mover-se-ne ta l'obchecto contenedor | up2
Mover-se-ne t'o primer obchecto conteniu | dn2
Mover-se-ne t'o siguient obchecto | left2
Mover-se-ne ta l'obchecto anterior | right2
Anunciar o formato de texto | Upper routing strip

BRAILLEX Tiny:

Nombre | Tecla
--- | ---
Anunciar o caracter actual en revisión | l1
Activar o navegador d'obchectos actual | l2
Desplazar a linia braille enta dezaga | left
Desplazar a linia braille enta abant | right
Mover a linia braille t'a linia anterior | up
Mover a linia braille t'a linia siguient | dn
Activar y desactivar o seguimiento de braille | r2
Mover-se-ne ta l'obchecto contenedor | r1+up
Mover-se-ne t'o primer obchecto conteniu | r1+dn
Mover-se-ne ta l'obchecto anterior | r1+left
Mover-se-ne t'o siguient obchecto | r1+right
Anunciar o formato de texto | reportf
Anunciar o titol | l1+alto
Anunciar a barra d'estau | l2+abaixo

BRAILLEX 2D Screen:

Nombre | Tecla
--- | ---
Anunciar o caracter actual en revisión | l1
Activar o navegador d'obchectos actual | l2
Activar u desactivar o seguimiento de braille | r2
Anunciar o formato de texto | reportf
Mover a linia braille t'a linia anterior| up
Desplazar a linia braille enta dezaga | left
Desplazar a linia braille enta abant | right
Mover a linia braille t'a linia siguient | dn
Mover-se-ne ta l'obchecto siguient | left2
Mover-se-ne ta l'obchecto contenedor | up2
Mover-se-ne t'o primer obchecto conteniu | dn2
Mover-se-ne ta l'obchecto anterior | right2

### 14.14. HumanWare BrailleNote

O NVDA suporta os anotadors electronicos BrailleNote d'Humanware quan actúen como un terminal braille ta un lector de pantalla. Se suportan os siguients modelos:

- BrailleNote Classic (solament connexión serie)
- BrailleNote PK (Connexions serie y bluetooth)
- BrailleNote MPower (Connexions serie y bluetooth)
- BrailleNote Apex (Connexions USB y Bluetooth)

Si o tuyo dispositivo suporta mas d'una mena de connexión, en que connectes o tuyo BrailleNote a lo NVDA, has de configurar o puerto d'a terminal braille en as opcions de terminal braille. Por favor mira o manual d'o BrailleNote ta detalles. En o NVDA, tamién podrías amenester configurar o puerto en o dialogo Opcions de Braille. Si te yes connectando a traviés d'USB u bluetooth, puetz configurar o puerto a "Automatico", "USB" u "Bluetooth", pendendo d'as opcions disponibles. Si te yes connectando emplegando un puerto serie (u un convertidor d'USB a serie) u si no amaneix garra d'as opcions anteriors, has de trigar explicitament o puerto de comunicación a emplegar-se dende a lista de puertos hardware.

Antis de connectar o tuyo BrailleNote Apex emplegando lo suyo client d'interficie USB, has d'instalar os controladors proporcionaus por HumanWare.

Seguidament van as asignacions d'ordens d'o BrailleNote t'o NVDA. Por favor mira-te a documentación d'o BrailleNote pa trobar en do se localiza istas teclas.

Nombre | Tecla
--- | ---
Desplazar enta dezaga la linia braille | retroceder
Desplazar enta abant a linia braille | abanzar
Mover a linia braille t'a linia anterior | anterior
Mover a linia braille t'a linia siguient | siguient
Levar t'a celda braille | sensors
Activar y desactivar o seguimiento de braille | anterior+siguient
Tecla flecha alto | espacio+punto1
Tecla flecha abaixo | espacio+punto4
Tecla flecha cucha | espacio+punmto3
Tecla flecha dreita | espacio+punto6
Tecla retroceso de pachina | espacio+punto1+punto3
Tecla abance de pachina | espacio+punto4+punto6
Tecla inicio | espacio+punto1+punto2
Tecla Fin | espacio+punto4+punto5
teclas Control+encieto | espacio+punto1+punto2+punto3
Teclas Control+fin | espacio+punto4+punto5+punto6
tecla espacio | espacio
intro | espacio+punto8
Retroceso | espacio+punto7
Tecla Tabulador | espacio+punto2+punto3+punto4+punto5 (espacio+t)
Teclas Mayus+tabulador | espacio+punto1+punto2punto5+punto6
Tecla Windows | espacio+punto2+punto4+punto5+punto6 (espacio+w)
Tecla Alt | espacio+punto1+punto3+punto4 (espacio+m)
Activar y desactivar l'aduya de dentrada | espacio+punto2+punto3+punto6 (espacio+h)

### 14.15. EcoBraille

O NVDA suporta as linias EcoBraille d'ONCE. Son suportaus os siguients modelos:

- EcoBraille 20
- EcoBraille 40
- EcoBraille 80
- EcoBraille Plus

En o NVDA puetz establir o puerto serie que a linia bi ye connectada en o dialogo d'opcions de braille.

Contino son as asignacions de teclas t'as linias EcoBraille. Por favor mira-te a documentación d'EcoBraille ta descripcions de do se puet trobar ixas teclas.

nombre | tecla
--- | ---
Desplazar enta zaga la linia braille | T2
Desplazar enta devant a linia braille | T4
Mover a linia braille t'a linia anterior | T1
Mover a linia braille t'a linia siguient | T5
Enrutar t'a celda braille | Routing
Activar l'actual obchecto d'o navegador | T3
Cambiar t'o siguient modo de revisión | F1
Mover-se-ne ta l'obchecto contenedor | F2
Cambiar ta l'anterior modo de revisión | F3
Mover-se-ne ta l'obchecto anterior | F4
Anunciarl'obchecto actual | F5
Mover-se-ne t'o siguient obchecto | F6
Mover-se-ne ta l'obchecto d'o foco | F7
Mover-se-ne t'o primer obchecto conteniu | F8
Mover o foco d'o sistema u lo cursor t'a posición actual de revisión | F9
Anunciar a ubicación d'o cursor de revisión | F0
Conmutar o braille ancorau a | A

### 14.16. SuperBraille

O dispositivo SuperBraille, disponible prencipalment en Taiwán, puet connectar-se por USB u por serie. Como o SuperBraille no tien denguna tecla fisica pa escribir u botons de desplazamiento, toda la dentrada ha a realizar-se a traviés d'un teclau estandar d'ordinador. A resultas d'ixo, y pa mantener a compatibilidad con atros lectors de pantalla en Taiwán, se furne dos combinacions de teclas pa o desplazamiento d'a linia braille:

Nombre | Tecla
--- | ---
Desplazar ta zaga a linia braille | Menos teclau numerico
Desplazar entabant a linia braille | Mas teclau numerico

### 14.17. BRLTTY

BRLTTY ye un programa por separau que puet emplegar-se ta suportar muitas linias braille. Pa emplegar isto, te fa falta instalar BRLTTY for Windows. Habrías de descargar y instalar o zaguer paquet instalable, que se dirá, por eixemplo, brltty-win-4.2-2.exe. Quan configures a linia y puerto a emplegar, asegura-te d'amprar gran ficacio a las instruccions, especialment si yes emplegando una linia USB y ya tiens os controladors d'o fabricant instalaus.

Pa linias que tiengan un teclau braille, BRLTTY actualment manea a dentrada braille por ell mesmo. Por tanto, a opción tabla braille de dentrada d'o NVDA ye irrelevant.

Seguidament van as asignacions a ordens BRLTTY ta NVDA. Por favor mira-te as [listas de vinclos de teclas de BRLTTY pa información sobre cómo se mapeyan as ordens de BRLTTY pa controlar as linias braille.

Nombre | orden de BRLTTY
--- | ---
Desplazar a linia braille enta zaga | fwinlt (va t'a cucha una finestra)
Desplazar a linia braille ent'a dreita | fwinrt (va una finestra ent'a dreita)
Mover a linia braille t'a linia anterior | lnup (va una linia enta alto)
Mover a linia braille t'a siguient linia | lndn (va una linia enta baixo)
Guidar t'a celda braille | route (leva o cursor t'o caracter)

## 15. Temas Abanzaus

### 15.1. Opcions d'a linia de comandos

O NVDA puet acceptar una u más opcions adicionals en rancar que alteran o suyo comportamiento. Puetz pasar-le tantas d'opcions como amenistes Ixas opcions se pueden pasar en rancar-ne dende un acceso dreito (en as propiedatz de l'acceso dreito), dende o dialogo d'executar (Menú inicio -> Executar u Windows+r) u dende una consola de comandos d'o Windows. As opcions han d'estar deseparadas d'o nombre d'o fichero executable d'o NVDA y d'atras opcions por spacios. Por eixemplo, l'acceso dreito d'o escritorio que o NVDA creya entre a instalación tien a opción -r, que diz a lo NVDA que zarre a copia actualment en execución antis de no rancar a nueva. Unatra opción util ye --disable-addons, que diz a lo NVDA que suspenda totz os complementos en execución. Ixo te permite determinar si un problema ye causau por un complemento y recuperar-lo de problemas serios causaus por complementos.

A modo d'eixemplo, puetz salir d'a copia actualment en execución d'o NVDA metendo lo siguient en o dialogo d'executar:

nvda -q

Bellas d'as opcions d'a linia de comandos tienen una versión curta y unatra larga entre que atras tienen nomás versión larga. Ta ixas que tienen una versión curta, puetz combinar-las asinas

nvda -rm | Ixo saldrá d'a copia actualment en execución d'o NVDA y rancará una copia nueva con os sons de ranque desenchegaus, etc.
nvda -rm --disable-addons | O mesmo que alto, pero con os complementos desenchegaus

Bellas d'as opcions acceptan parametros adicionals; p. eix. quanto s'ha de detallar o libel de rechistro u la rota t'o directorio de configuración de l'usuario. Ixos parametros han d'estar mesos dimpués d'a opción, separaus d'a opción por un espacio quan se fa servir a versión curta u un simbolo igual (=) quan se fa servir a versión larga; p.eix.:

nvda -l 10 | Diz a lo NVDA que ranque con o libel de rechistro establiu a depuración
nvda --log-file=c:\nvda.log | Diz a lo NVDA que escriba o suyo rechistro en c:\nvda.log
nvda --log-level=20 -f c:\nvda.log | Diz a lo NVDA que ranque con o libel de rechistro establiu a información y que escriba o suyo rechistro en c:\nvda.log

As siguients son as opcions d'a linia de comandos d'o NVDA:

Curta | Larga | Descripción
--- | --- | ---
-h | --help | Amostrar l'aduya d'a linia de comandos y salir
-q | --quit | Salir d'a copia ya en execución d'o NVDA
-r | --replace | Salir d'a copia ya en execución d'o NVDA y rancar ista
-k | --check-running | Anunciar si o NVDA se ye executando a traviés d'o codigo de salida; 0 si se'n ye executando, 1 si not se'n ye executando
-f nombre_fichero | --log-file=nombre_fichero | O fichero an s'han d'escribir os mensaches de rechistro
-l libel_de_rechistro | --log-level=libel_de_rechistro | O libel más baixo de mensaches rechistraus (depuración 10, información 20, alvertencia 30, error 40, critico 50), por defecto en ye alvertencia
-c rota_de_configuración | --config-path=rota_de_configuración | A rota an son almagazenadas todas as opcions d'o NVDA
-m | --minimal | Sin sons, sin interficie, sin mensache de ranque, etc
-s | --secure | Modo seguro (desenchegar a consola Python)
garra | --disable-addons | Oscomplementos no tendrán efecto
garra | --debug-logging | Enchega o libel de rechistro de depuración nomás pa ista execución. Ista opción sobrescribirá qualsiquier atro argumento obteniu de libel de rechistro ( --loglevel, -l).
garra | --no-sr-flag | No cambiar l'indicador global de lector de pantalla d'o sistema
garra | --install | Instala o NVDA (rancando a copia recient instalada)
garra | --install-silent | Instala o NVDA silenciosament (no ranca la copia recient instalada)

### 15.2. Parametros d'o Sistema

O NVDA permite configurar bellas valors en o rechistro d'o sistema que alteran o comportamiento de tot o sistema d'o NVDA. Ixas valors s'almagazenan en o rechistro d'o sistema baixo una d'as siguients claus:

- Sistema de 32 bits: "HKEY_LOCAL_MACHINE\SOFTWARE\nvda"
- Sistema de 64 bits: "HKEY_LOCAL_MACHINE\SOFTWARE\WOW6432Node\nvda"

As siguients valors pueden configurar-se baixo istas claus d'o rechistro:

Nombre | Tipo | Valors Posibles | Descripción
--- | --- | --- | ---
configInLocalAppData | DWORD | 0 (predeterminau) pa desenchegau, 1 pa enchegau | Si ye enchegau, almagazena la configuración d'usuario d'o NVDA en a carpeta local de datos d'aplicación en cuenta d'en os datos d'aplicación de roaming
serviceDebug | DWORD | 0 (predeterminau) pa desenchegau, 1 pa enchegau | Si s'enchega, desenchega o modo seguro en os escritorios seguros d'o windows, permitindo a utilización d'a consola de Python y d'o visor d'o Rechistro. Debiu a qualques implicacions importants de seguranza, a utilización d'ista opción ye altament desaconsellada

## 16. Información Adicional

Si requiers d'información adicional u asistencia respective a lo NVDA, por favor visita o puesto Web d'o NVDA en http://www.nvaccess.org/. Aquí puetz trobar documentación adicional, asinas como suporte tecnico y recursos d'a comunidat. Iste Puesto tamién proporciona información y recursos concernients a o desembolique d'o NVDA.